Vuohelan Herkku Oy | Jeeves ERP\nVuohelan Herkku on yksi niitä harvoja leipomoita Suomessa, jonka tuotanto on puhtaasti gluteenitonta. Toiminnan kasvamisen myötä syntyi tarve toiminnanohjausjärjestelmälle. Aiemmin Vuohelan Herkulla hyvin pienimuotoisessa käytössä ollut Jeeves ERP otettiin toiminnanohjausjärjestelmiin liittyvää konsultointia tarjoavan Proseduurin avulla kokonaisvaltaisemmin käyttöön. Yhdessä Proseduurin kanssa Jeevesistä on muokattu juuri Vuohelan Herkun tarpeisiin sopiva järjestelmä.\nVuohelan Herkun tuotannossa ei käytetä lainkaan vehnäjauhoja. Kaikki tuotteet ovat täysin gluteenittomia.\nMeidän toimintaamme ohjaava arvo on ollut koko ajan se, että teemme maukasta ketterästi ja nopeasti, kertoo Vuohelan Herkun talouspäällikkö Sami Moisio.\nOlemme vielä tietyllä tavalla pieni leipomo. Liikevaihtomme on kohtuullisen hyvä, mutta toimimme kuitenkin pienen perheyrityksen tavoin, Moisio kuvailee.\nToiminta- ja tilausketju hallintaan\nVuohelan Herkku muutti vuonna 2018 uusiin tuotantotiloihin Lahteen. Muuton yhteydessä todettiin, että toiminnan tueksi tarvittaisiin toiminnanohjausjärjestelmä. Kasvun myötä oli tarve sellaiselle järjestelmälle, jonka avulla voitaisiin hallita koko toiminta- ja tilausketjua. Jeeves oli ollut leipomon käytössä aiemmin lähinnä talouspalveluiden ja tilausten käsittelyn osalta. Yhdessä Proseduurin kanssa sitä alettiin ottaa laajemmin käyttöön.\nJeeves on minulle tuttu oikeastaan puolentoista vuoden ajalta. Nyt viimeisen puolen vuoden aikana, kun Proseduuri tuli mukaan kuvioihin, on Jeevesin käyttö muuttunut paljon, toteaa myynnin ja toimitusketjun asiantuntija Pauliina Paappanen.\nProseduuri sekä kehittää Jeevesiä meidän kanssamme että auttaa meidän käyttäjiämme, Moisio kertoo.\nOminaisuuksia kehitetään yhdessä\nJeevesin parhaimpia ominaisuuksia on Moision mielestä tuotantopuolen ohjautuvuus sekä se, kuinka monikäyttöinen sekä näppärä järjestelmä on. Jos apuna ovat osaavat konsultit, voi tuotantopuolta muokata ja mukauttaa hyvin kattavasti käyttäjän tarpeisiin.\nMeillä on aina asialista, jonka perusteella soitamme Proseduurin kavereille. Kerromme heille, että nyt pitäisi saada tällaista tai tuota pitäisi nyt vähän hioa. Siinä menee pieni hetki ja homma on kunnossa. Yhteistyö pelaa siis hyvin, Paappanen hymyilee.\nProseduurin osaaminen tuo monipuolisuutta\nYksi esimerkki Jeevesin muokattavuudesta ja Proseduurin osaamisesta on Vuohelan Herkun osalta ravintoarvojen laskenta. Ominaisuutta ei ole Jeevesissä valmiina, mutta kun Vuohelan Herkku syöttää järjestelmään reseptit sekä kaikki muut tiedot, voi Proseduuri rakentaa tietojen perusteella sellaisen ominaisuuden, joka laskee ravintoarvot suoraan toiminnanohjausjärjestelmään.\nTämä tuo Jeevesiin sitä todellista monipuolisuutta, Moisio painottaa.\nLähdimme hakemaan nimenomaan tuotannon ohjautuvuutta. Sanoisin, että juuri siinä Jeeves ja varsinkin Proseduurin konsultit ovat osoittaneet oman arvonsa, Moisio kiteyttää.\nTalouspäällikkö, Vuohelan Herkku\nMyynnin ja toimitusketjun asiantuntija, Vuohelan Herkku


• Nettikulta.fi Ostaa Kultaa Netissä •\n18 arviota tai kommenttia\nMaksu 24 tunnin sisällä\n5000€ saakka vakuutettu postilähetys\nKaupan peruuntumisesta on asiakkaan maksettava 30€ käsittelykulut\nNettikulta.fi on netissä toimiva suomalainen yritys, joka ostaa romukultaa, muita materiaaleja ja erilaisia esineitä. Sinne voidaan myydä mm. sormuksia, koruja, kolikoita, laattoja ja muita esineitä. Tuotteiden ostohinta, hyvitykset ja muut kustannukset määritetään yrityksen nettisivuilla mainittujen markkinahintojen mukaan tai osapuolten kesken sovitun hinnan mukaan. Kullan myyntiä varten tilataan netistä Nettikulta.fi-sivustolta ”Turvapaketti”. Paketin tilaaminen onnistuu helposti ja nopeasti. Esineiden lähettäminen on asiakkaalle aina ilmaista. Kullan myyminen on vaivatonta, ja asiakkaalle maksetaan maksu 24 tunnin kuluessa lähetyksen vastaanottamisesta. Asiakkaalle luvataan 100 %:n tyytyväisyystakuu. Kauppa voidaan peruuttaa asiakkaan ollessa tyytymätön maksettuun summaan. Tällöin asiakas maksaa postiennakkona 30€ käsittelymaksun. Nettikulta.fi-sivustolta voidaan lukea tyytyväisten asiakkaiden kokemuksista. Nettikullan asiakkaan tulee olla vähintään 18-vuotias.\nKultaesineiden myyminen Nettikultaan\nKultaesineiden myyminen onnistuu helposti netistä tilattavan ”Turvapaketin” avulla. Turvapaketti sisältää myyntisopimuksen, turvapussin ja palautuskuoren. Lähetys on vakuutettu 5000 euroon saakka. Paketti voidaan tilata maksutta ja asiakas saa sen parin arkipäivän kuluttua. Turvapaketti tilataan täyttämällä yrityksen verkkosivuilla oleva tilauslomake. Lomakkeen täyttäminen vie vain vähän aikaa. Käyttämätön turvapaketti voidaan palauttaa yritykselle 14 päivän kuluessa turvapaketin vastaanottamisesta, mikäli asiakas ei haluakaan myydä esineitään. Peruuttamista varten asiakkaan on tilattava asiakaspalvelusta peruuttamislomake, joka liitetään palautettavaan lähetykseen.\nKultaesineiden myyntiä varten täytetään Turvapaketin mukana tullut myyntisopimus, joka lähetetään yhdessä myytävien esineiden kanssa turvapussiin pakattuna yritykselle. Turvapussin lähettäminen on asiakkaalle ilmaista. Nettikulta.fi on vakuuttanut kaikki lähetykset 5000 euroon asti. Jos myytävien esineiden arvo ylittää 5000 euroa, asiakkaan kannattaa ottaa yhteyttä yritykseen. Asiakkaan tulee olla vähintään 18-vuotias, ja asiakkaalla tulee olla suomalainen pankkitili, joka on hänen omissa nimissään.\nKun asiakkaan lähettämä turvapussi vastaanotetaan yrityksessä, pussi avataan ja kultaesineet punnitaan tai arvioidaan muulla tavalla, ja asiakkaalle maksetaan sen mukaan maksu. Asiakkaalle ilmoitetaan tekstiviestin välityksellä maksetun summan suuruus. Esineistä suoritettava maksu perustuu Nettikullan verkkosivuilla ilmoitettuun kullan hintaan, metallien painoon ja pitoisuuksiin. Tiedot löytyvät helposti netistä yrityksen omilta sivuilta. Maksu suoritetaan asiakkaan ilmoittamalle tilille 24 tunnin kuluessa saapuneen lähetyksen vastaanottamisesta. Asiakkaan on syytä huomata, että netissä ilmoitetut kullan hinnat ovat ainoastaan esimerkkejä, eikä asiakkaalle välttämättä makseta niiden mukaisia hintoja. Asiakkaalle ilmoitetaan maksusuorituksen jälkeen, miten maksettu hinta on määräytynyt.\nMiten kultaesineet arvioidaan Nettikullassa?\nKultaesineiden arvioinnin suorittaa asiantuntija. Esineiden aitous voidaan myös varmistaa tarpeen mukaan. Asiakkaalle maksetaan ainoastaan kullasta. Ennen arviointia ja punnitusta esineistä irrotetaan esim. kivet ja helmet, joita ei palauteta asiakkaalle automaattisesti. Irrotetut kivet ja helmet sekä kullattomat esineet voidaan lähettää asiakkaalle takaisin, mikäli asiakas on ilmoittanut siitä myyntisopimuksessa etukäteen. Asiakkaan ollessa tyytymätön esineistä maksettuun summaan, kauppa voidaan perua. Kauppa on peruttava kolmen pankkipäivän kuluessa summan maksamisesta. Asiakas joutuu maksamaan palautuksesta käsittelykulut 30€, joka suoritetaan postiennakon muodossa. Yrityksen asiakaspalvelu on avoinna arkisin ma−pe klo 10−20. Yhteyttä voidaan ottaa puhelimitse tai lähettämällä sähköpostia.\nNettikulta lupaa asiakkaalle hintatakuun\nNettikulta kannustaa asiakkaita kilpailuttamaan kultatarjouksensa, jos kyseessä on vähänkään isompi kultaerä. Jos asiakas on saanut toiselta yritykseltä arvion kultaesineistään, voi asiakas lähettää tämän arvion Nettikullalle, joka tekee asiakkaan kultaesineistä vastatarjouksen. Hintatarjouksessa tulee näkyä tarjouksen tehneen yrityksen nimi, päivämäärä ja -aika, jalometallien paino ja karaatti sekä tarjottu kokonaishinta, joiden perusteella Nettikulta lupailee tehdä kullasta paremman tarjouksen.\nNettikulta.fi on netissä toimiva suomalainen yritys\nOstaa romukultaa sekä muita materiaaleja ja erilaisia esineitä mm. sormuksia, koruja, kolikoita, laattoja ja muita esineitä\nAsiakkaalta vaaditaan vähintään 18 vuoden ikää ja suomalaista, omissa nimissä olevaa pankkitiliä\nEsineistä maksettava ostohinta, hyvitykset ja muut kustannukset määritetään netissä yrityksen kotisivuilla mainittujen markkinahintojen mukaan, tai osapuolten kesken sovitun hinnan mukaan\nKultaa voidaan myydä helposti ”Turvapaketin” välityksellä. Turvapaketti voidaan tilata netistä ilmaiseksi\nKullan myyminen on vaivatonta, ja asiakkaalle maksetaan maksu 24 tunnin kuluessa lähetyksen vastaanottamisesta. Nettikulta.fi-sivustolta voidaan lukea tyytyväisten asiakkaiden kokemuksista. Asiakkaalla on oikeus peruuttaa kauppa, mikäli hän on tyytymätön maksettuun summaan. Käsittelykulut tällöin 30€.\nNettikulta kullan ostohinta taulukko\n9K 18.6€/g Tilaa kultapaketti\n14K 29.01€/g Tilaa kultapaketti\n18K 37.19€/g Tilaa kultapaketti\n20K 41.41€/g Tilaa kultapaketti\n21K 43.39€/g Tilaa kultapaketti\n22K 45.42€/g Tilaa kultapaketti\n23K 47.51€/g Tilaa kultapaketti\n24K 49.32€/g Tilaa kultapaketti\nEeva Kortekangas 4\nRahat olivat tililläni 3 päivää siitä kun lähetin myytävät esineet. OK hinta!\nsain erinomaista ja nopeata palvelua.\nLaura Kortekangas 2\nHei taas, vielä toinen viesti perään, jotta asiani hoituisi mahdollisimman pikaisesti. Ts. toivon korvauksen saapuvan tililleni MAHDOLLISIMMAN PIAN. Olen lähettänyt paketin jo n kaksi viikkoa sitten. Yst. terv. Laura Kortekangas\nHei, ole yhteydessä suoraan Nettikulta.fi asiakaspalveluun. Myykultasi.fi ainoastaan esittelee kultapaikat sekä tuo asiakkaiden kokemuksia niistä julkiseksi.\nHei, olen odotellut korvausta lähettämästäni kullasta yms yms jo noin pari vkoa. Toivon korvauksen saapuvan tililleni MAHDOLLISIMMAN PIAN..Yst. terv. Laura Kortekangas\nEi vastattu puhelimeen perjantaina 30.1.15 , eikä ole tullut rahojakaan, vaikka paketti on noudettu jo 27.1.15.\nRahat tulivat pienellä viiveellä, mutta mihin perustui hinta? Ei mitään erittelyä maksusta. Firman puhelimeen ei vastata, eikä sähköpostiin saa vastausta.\nallan mäkinen 4\nrahat tuli pienellä viiveellä,mutta tuli kuitenkin.


Säästöt, Osa 3 - Byrokratian poistoa\nSäästöt, Osa 3 – Byrokratian poistoa\n16.9.2015\t18:51\t0\t0\tEino J. (maallikkona)\nParhaillaan etsitään keinoja säästää valtion budjetissa. Kestävyysvaje on laskentatavasta riippuen 6 – 9 miljardia euroa vuodessa. (Miljardi on 1.000.000.000)\nKuluttajalle olen jo julkaissut pari yksinkertaista tuottavuuden kohottamistapaa, joista yksi on asettaa ostokset kaupan kassahihnalle viivakoodi lukulaitteeseen päin. Tämä nopeuttaa maksutapahtumaa ja lyhentää kassajonoa.\nSavon Sanomat kehitteli samaan sarjaan kuuluvaa ”Seuraava asiakas” -kapulan asettamista – jokainenhan sen laittaa itse omien ostostensa jälkeen! Hyvä pointti oli kysyä asiasta lukijoilta.\nValtiona voimme säästää mitä erilaisimmin keinoin. Yksi tärkeistä tavoista on lainkuuliaisuus, ts. toimimme siten kuin olemme yhteisesti sopineet; ajamme Suomessa oikealla puolen tietä, käytämme suuntamerkkiä, ajamme nopeusrajoitusten mukaan jne. Rikollisuus sinänsä on yhteiskunnalle kallista. Luen rikollisuuteen kansanomaisesti kaikenlaisen rötöstelyn, kuten esimerkkeinä seinien töhrimisen, katujen roskaamisen ja erityisesti myös tietokonerikollisuuden, mikä aikoinaan alkoi hakkerointina. Hakkerisukupolvi on kasvanut aikuiseksi – tai sanoisiko niin, että jo sukupolvi on varttunut tietokoneiden valta-aikana.\nMitä se byrokratia on? Aihetta ovat monet pohtineet. Jos se kuitenkin on jotain tarpeetonta, se varmasti on myös tarpeetonta. Hallinto ja johtaminen erotetaan usein toisistaan. Se mikä on hyvää hallintoa, ei välttämättä ole hyvää johtamista – ja toisin päin. Hyvin usein kuulee, että unionin jäsenyys toi mukanaan byrokratiaa. Tällöin kertoja viittaa usein lomakkeiden täyttämiseen ja eri luukuilla asioimiseen. Muistan kun Fazerin johtajista eräs kertoi heti jäsenyyden tultua, siis 20 vuotta sitten,että lomakkeita tuli täyttää 51 kpl saadakseen johtajan mainitseman vientituen. (? muistikuva tv-lähetyksestä)\nJÄSENMAKSU EU:lle voidaan säästää, kun keskeytämme vaikkapa tilapäisesti jäsenmaksut unionille. Maksuja ja tuloja unionista on vaikea löytää tarkasti euroina, kun lähes kaikki tahot puhuvat (vain) nettomaksusta.Se, mitä äskettäin löysin, vaikuttaa lupaavalta summalta. Kun Suomessa budjettiin kohdennetaan eurotuet omasta kassasta, jää nettomaksun verran (miljardin luokkaa) vielä kehityshyppyyn ja investointeihin kotimaahan. Muutama virkamies, euroedustaja ja komissaari jää työttömyyskorvaukselle tai sopeutumiseläkkeelle joksikin aikaa, mutta kustannus on vähäinen.\nKansanomaisesti eurolainsäädäntö ja moni asian vatulointi (ministerien ja virkamiesten myötäinen matkustelu) tuo selkeitä byrokratiasäästöjä! Laskeskelkaapa vain.\nEdellinen Rötösherrojen kesäloma – lakkoilua\nSeuraava Yhteispelillä se sujuu


Raivauskuu viikko 1\nTällä viikolla lokakuun raivauskuu- pelissä ollaan käyty läpi vessaa. Olen avannut julkiseen tarkastukseen oman vessankaapin sisällön.\nMiksi? Vessan kaapit paljastaa talon asujasta monenlaisia asioita. Sen lisäksi, että näyttää mitä kaikkea omistaa, paljastaa valintoja joita tekee päivittäisen arjen asioissa. Mitä hammastahnaa käyttää. Millaista rasvaa laittaa naamaan. Ja miten mitäkin säilyttää.\nIhmisillä on taipumus arvostella toisia tehtyjen valintojen takia, vaikka eivät tiedä onko valinnat tehty harkitusti vai tietämättömyyttään. Onko vain napannut hyllystä mikä sattuu osua käteen vai onko pohtinut tarkemmin mikä tuote sopii itselle. Toisten valintoja on helpompi arvostella kuin omia. Varsinkin, jos ne on erilaisia kuin omat valinnat.\nHävettääkö vielä? Ei.\nOlemme tuotteet kaappiimme valinneet ja ne on meille olleet sopivia. Jotkut on jääneet kaappiin käyttämättöminä, kuten häälahjaksi saadut hajuvedet. Tai käsirasvat, joita joulupukki vuosittain meille kuskaa.\nNe ei ole ollut huonoja lahjoja, meillä vain ei ole rutiinia niiden pois käyttämiseen. Lahjan antajahan ei tätä ole voinut tietää. Lahja tuo kuitenkin iloa sen saadessa. Hajuvesien kohdalla niiden tarina naurattaa aina kun pullot näen kaapissa. Sen takia niitä ei nytkään kaapista poistettu.\nVessan kaappi on hyvä paikka aloittaa raivaus. Sieltä on helppo nähdä sellaiset mitä ei ikinä käytä, mitkä on jo vanhentuneet tai mitkä on olleet itselle epäsopivia. Niihin ei muodosteta voimakasta tunnesidettä. Poistamisessa lähinnä harmittaa, hukkaan heitetty raha ja harmi väärin tehdystä valinnasta. Näitä kuitenkin elämässä tehdään paljon suuremmissakin asioissa kuin vessan kaapin sisällön kohdalla. Raha ei tule takaisin vaikka säilyttäisit turhan tuotteen kaapissa. Eikä harmitus vähene vaikka tuote vanhenee itsekseen kaapissa, koska et voi itse sitä käyttää.\nKuvassa oleva taulu löytyy meidän vessan seinältä. Hyvä opetus kaikille.\nViikonloppuna raivauskuu jatkuu vielä siivouskaapin sisällön raivauksella. Voit tulla seuraamaan pelin etenemistä tästä.\nEnsi viikolla siirrymmekin eteiseen ja tuulikaappiin. Jos et ole vielä ehtinyt siirtyä syyskauteen tai kesäkengät ei ole vielä siirtynyt talvisäilöön, nyt on niiden aika. Käydään läpi myös syyskauden varustus ja valmistaudutaan talven tuloon.\nSitten vielä muistutan voimassa olevasta syystarjouksesta 89e/2h! Sisältää puolen tunnin suunnittelun ja 2h tehokasta raivausta sekä kierrätystavaroiden pois kuljetuksen (yksi autolasti). Tutustu tarkemmin tarjoukseen facebookissa!


Kolikkopelien historia – mistä kaikki alkoi? – Perlos.fi\nParhaat nettipelit ja kasinopelit\nOlet täällä: Koti » Kolikkopelien historia – mistä kaikki alkoi?\nKolikkopelien historia – mistä kaikki alkoi?\n21 syyskuun, 2017 · by Tatu Kankaanpää · in Artikkelit\nKolikkopelien historia alkoi jo 1800-luvun lopulla aurinkoisessa Kaliforniassa ja kolikkopelien suosio ei näytä hiipuvan tänäkään päivänä. Henkilö nimeltään Charles August Fey kehitti ja valmisti ensimmäisen kolikkopelin, jonka nimeksi tuli Liberty Bell. Maailmanmatkaaja herra Fey joka oli asunut Englannissa, Saksassa ja Ranskassa perusti oman yrityksen joka rupesi valmistamaan puhelimia, lennättimiä ja muita sähkölaitteita ennen kuin asettui pysyvästi Kaliforniaan ja avioitui. Peliharrastus ei kuitenkaan loppunut siihen vaan uusi yritys antoi lisä-aikaa Feylle oman idea toteuttamiseen. Vuonna 1895 valurautainen Liberty Bell- kolikkopeli näki ensimmäistä kertaa päivänvalon.\nEnsimmäisestä kolikkopelistä tuli hetkessä suosittu ja Feylla olikin paljon töitä seuraavana vuonna, kun hän perusti oman kolikkopelitehtaan. Feylla oli patentti hallussaan, mutta suosion takia monet kilpailijat yrittivät varastaa koneita tehtaalta ja päästä markkinoille mukaan. Muutamassa vuodessa pelimarkkinoille ilmestyi useita vastaavia pelikoneita kuten Liberty Bell, yksi niistä oli suosittu Bally.\nKehitys valurautaisesta pelikoneesta sähkömekaaniseen\nSlots- nimitys keksittiin Amerikassa, jossa sillä tarkoitetaan aukkoa johon kolikko syötetään. Euroopassa käytetympi nimi on hedelmäpelit ja kolikkopelit, sillä alkuperäisissä peleissä usein teemana on käytetty hedelmiä.\nCharles August Fey loi mahtavan uuden keksinnön ja menestystarina oli valmis. Ajan mittaan herra Fey alkoi saada kilpailijoita ja taistelu ensimmäisestä paikasta pelimarkkinoilla oli kovaa. Mills Noventy Company onnistui käyttämään paremmin massatuotannon oppeja ja viimeinen niitti Feyn liiketoiminnalle oli maanjäristys joka tuhosi hänen kolikkopelitehtaan. Siihen ei kuitenkaan loppunut kolikkopelien historia. Mills Novelty Company jatkoi kukoistamistaan ja teki pelikoneesta omia variaatioita, joissa käytti hyväkseen sähkömekaniikkaa.\nViimeisin kolikkopelien harppaus on siirtyminen digitaaliseen maailmaan ja netticasinoille. Kolikkopelejä on valikoimissa tuhansittain ja niitä voi pelata sadoilla nettikasinoilla jopa ilmaisella pelirahalla, jos otat hyödyksesi casinobonuksia. Digitaaliset ominaisuudet ovat tuoneet kolikkopeleihin uusia ulottuvuuksia. Aikaisemmat rajoitteet ovat poistuneet, sillä nykyään kolikkopeleihin voidaan luoda mitä erilaisempia ominaisuuksia. Yleisimpiä kolikkopelejä ovat viisikiekkoiset kolikkopelit, joissa voi olla jopa 243 voittolinjaa. Nykyaikana voit törmätä kolikkopeleissä mitä poikkeuksellisiin erikoisominaisuuksiin, joista ennen vanhaan voitiin vain unelmoida. Kolikkopelien suosio kasvaa jatkuvasti netticasinoilla ja uusia jäseniä astuu sisään joka päivä. Digitaaliset omainaisuudet näkyvät myös grafiikassa, joista viime aikoina 3D-grafiikka on ollut suosittua kolikkopelien maailmassa. Tämä uusi toiminto tuo lisäsyvyyttä ja uskottavuutta pelaamiseen.\n← Mega Moolah jättivoitto ilmaiskierroksilla\nUhkapelit netissä – uhka vai mahdollisuus? →\nParhaat nettikasinoilla pelattavat kolikkopelit\nUhkapelit netissä – uhka vai mahdollisuus?\nMega Moolah jättivoitto ilmaiskierroksilla\nUrheiluvedonlyönti – mistä oikein veikkaat?\nKaikki eivät usko, että nettikasinolta voi voittaa jotain. Uudet kasinostreamit todistavat, että suuret voitot eivät ole vain urbaanilegendaa. Pelaajan kannalta ikävästi kasinolla on silti etu puolellaan, sillä palautusprosentti ei missään pelissä nouse yli sadan.\nTämä sivusto on täynnä ajankohtaista asiaa netticasinoista ja uhkapeleistä. Listaamme parhaat casinobonukset, rehelliset casinoarvostelut, uusimmat ilmaiskierrokset, suurimmat casinobonukset ja paljon muuta hyödyllistä ja rahanarvoista tietoa netticasinoista ja rahapeleistä netissä!\nCopyright © 2019 Perlos.fi


KalPa nollasi välieräavauksessa\nUrheilu · 5.4.2017 klo 21:20\nVälieräavaus oli kuopiolaisten juhlaa. Kuva: Europhoto\nKotietu kantoi myös SM-liigan toisen välieräsarjan avauksessa, kun KalPa nollasi Kuopiossa vierailleen aneemisen JYPin maalein 2-0.\n"Pystyimme hyvin toteuttamaan taktiikkaamme. Homma oli hanskassa."\n- Onnistuimme ihan loistavasti peliin tulossa, koska avauserä todella hyvä. Latingin pitäminen ei kuitenkaan ole helppoa, kuten huomattiin laukalle mennessä toisessa erässä, pohdiskeli KalPan valmentaja Pekka Virta.\nNiiralan montussa nähtiin voittomaali jo 68 sekunnin pelin jälkeen Otto Leskisen irtokiekosta maalivahdin alueelta viimeistelemänä.\nOsuma oli pieksämäkeläissyntyiselle puolustaja Leskiselle, 20, vasta kolmas liigatasolla. Viime kaudella liigatasolla debytoinut Leskinen heilutti maaliverkkoa tämän kauden runkosarjassa marraskuussa kotipelissä Kärppiä vastaan ja tammikuun alussa Hämeenlinnassa.\n- Matias Myttynen toi hyvin kiekkoa sisään oikealta puolelta. Pääsin hiipimään vasenta kaistaa maalille, jossa sain tyrkätä ribarin sisään. Pystyimme hyvin toteuttamaan taktiikkaamme. Homma oli hanskassa, Leskinen kommentoi.\nToisen kerran JYP-vahti Jussi Olkinuora joutui antautumaan Juuso Riikolan tuplattu johdon maalillaan juuri ennen päätöserän puoliväliä. Riikola pamautti näyttävän ylänurkkalämärin aloituskaarelta.\nOttelu kiinnosti 4438 katsojaa. Savolaisyleisö palkitsi kotijoukkueen loppuhetkillä suosionosoituksilla seisaaltaan, joka ei ole kovin tavanomaista.\nOttelun neljästä jäähystä kolme vihellettiin isännille. Eero Kilpeläinen tarvitsi KalPan luukulla nollapeliin 27 torjuntaa. Kilpeläisen taakse ei ole saatu kiekkoa kevään pudotuspeleissä nyt lähes 140 minuuttiin.\n- Toisessa erässä meillä oli pieniä vaikeuksia, mutta saimme tärkeän voiton. JYP on niin hyvä joukkue, että pitkä sarja tästä on odotettavissa, Kilpeläinen totesi.\nOttelusarja jatkuu perjantaina Jyväskylän Hippoksella.\n- Jyväskylässä on pystyttävä pelaamaan kärsivällisesti. Se on eri tyyppinen peli kuin tänään, viittasi valmentaja Virta Hippoksen pienempään kaukaloon.\nJuttuun lisätty haastattelukommentteja kello 21.59.\nJYPille ilouutisia sairastuvalta, KalPa yhä ilman ykköspakkiaan\nJYP-pakki löi rätingit pöytään - "KalPa ei ole mitenkään fyysinen joukkue"\nAsiasanat KalPa JYP otto leskinen juuso riikola eero kilpeläinen välierät


Nelostielle älykäs liikenteenhallinta Oulun ja Kemin välille – tien varteen sata kilometriä valokaapelia | Tekniikkatalous\nNelostielle älykäs liikenteenhallinta Oulun ja Kemin välille – tien varteen sata kilometriä valokaapelia\nHarri Repo, 11.12.2018 10:06\nNelostien sujuvuutta parannetaan älykkäällä liikenteenhallinnalla Pohjois-Suomessa.\nOulun ja Kemin välisen valtatien -parannushankkeessa tehdään mittavia investointeja myös älyliikenne- ja telematiikkajärjestelmiin.\nNiiden avulla seurataan, ohjataan, opastetaan ja sujuvoitetaan liikennettä. Samalla parannetaan liikenneturvallisuutta.\nNelostien parannustyöt Oulussa ja sen pohjoispuolella etenevät suunnitelmien mukaisesti. Perinteisen tien parantamisen lisäksi Pohjantielle Oulun kohdalle rakennetaan myös uusia telematiikka- eli liikenteenhallintajärjestelmiä olosuhteiden seurantaa ja liikenteen ohjausta varten.\nTällaisia ovat muun muassa liikenteen automaattiset mittauspisteet (LAM), likenteen seurantakamerat, tiesääasemat sekä sähköiset nopeusrajoitus-, varoitus- ja tiedotusopastemerkit. Telematiikkaurakan pääurakoitsijana on Oulun Energia Urakointi Oy.\nJärjestelmien tietoliikennettä varten Pohjantien varteen asennetaan noin sata kilometriä valokaapelia, joka on yhteydessä tieliikennekeskukseen.\nLiikenneviraston projektipäällikkö Jukka Päkkilän mukaan uudet ja älykkäät järjestelmät parantavat liikenteen sujuvuutta, ennakoitavuutta ja liikenneturvallisuutta.\n"Muuttuvat nopeusrajoitukset parantavat liikenteen sujuvuutta, kun tarvittaessa keliolosuhteet ja ruuhkat voidaan huomioida nopeusrajoituksissa", Päkkilä selvittää.\nNyt rakennettava kokonaisuus on osa laajempaa Oulun kohdan pääteiden telematiikkajärjestelmää, jota on viime vuosina rakennettu Liikenneviraston kehittämishankkeiden ja ELY-keskuksen erillishankkeiden kautta.\n"Laadukas liikenteenhallinta helpottaa matkan, sen ajankohdan, reitin ja kulkutavan valintaa. Tien varren sähköisillä järjestelmillä varmistetaan olosuhteiden mukainen liikenteen ohjaus matkan aikana. Kaiken tämän edellytyksenä on luotettava ja ajantasainen tilannekuva liikennejärjestelmästä, jota nyt rakennettavilla järjestelyilläkin edistetään", ELY-keskuksen liikenteen hallinnasta vastaava Jani Huttula selventää.\nPohjantie on Huttulan mielestä hyvä kohde telematiikan ja älyliikenteen kehittämiseen, sillä se on Oulun kaupunkiseudun ja koko Pohjois-Suomen tärkein ja vilkkain tieyhteys.\n"Tie välittää myös suurimman osan Suomen etelä-pohjoissuuntaisesta tieliikenteestä Lappiin, Pohjois-Ruotsiin ja Norjaan",hän lisää.\nValmistuttuaan uusi telematiikkajärjestelmä tarjoaa tienkäyttäjille aiempaa kattavammin tietoa mm. kelistä, liikenteestä ja liikenteen häiriöistä. Muuttuviin tilanteisiin reagoidaan mm. vaihtuvin liikennemerkein, tiedotusopastein ja varareittien varrella myös liikennevalo-ohjauksin.\nUudet laitteet ja liikenteenohjaus otetaan käyttöön vaiheittain siten, että ensimmäinen osa Lintulan ja Iskon välillä valmistuu tammikuussa. Loppuosa valmistuu vuoden 2019 aikana.\nValtatie neljä on yksi Suomen valtaväylistä ja sen parantaminen välillä Oulu-Kemi sisältää työkohteita Kempeleessä, Oulussa, Iissä ja Simossa. Hankkeen toimenpiteillä parannetaan liikenteen sujuvuutta ja turvallisuutta sekä elinkeinoelämän kuljetusten toimintavarmuutta.\nHankkeen kustannusarvio on 170 miljoonaa euroa, josta kuntien osuus on noin 30 miljoonaa euroa. Työt ajoittuvat vuosille 2017–2021.\nJoidenkin työaika lyhenee jo – osa rutiineista tehtiin ennen ylitöinä, nyt ne hoitaa tekoäly\n18.9. 08:30 Digitalous\nHuawei ulos noin 20 vuotta toimineesta järjestöstä – jäsenet vaihtavat tietoja haittaohjelmista, kyberturvallisuutta uhkaavista iskuista ja hakkerointitapauksista\nEspoossa päätettiin varata Fortumille alue datakeskushankkeen suunnittelua varten – Hiihtoladut eivät ole enää vaarassa\nCargotec MacGregor sai kaksi tilausta Euroopasta ja Aasiasta – yhteisarvo on yli 20 miljoonaa euroa\nFacebook tuo myyntiin kolme erilaista älylaitetta – markkinoidaan videopuheluominaisuuksilla\nViime vuonna tehtiin 15 miljardin euron ennätysinvestoinnit teollisuusrobotteihin – Suomessa suurin teollisuusrobottien asiakastoimiala oli metalli- ja koneenrakennus\nNyt tuli synkkä visio: ”Ilmastokriisi voi johtaa ilmastokieltotalouteen” - uusi kirja varoittaa maailmasta, jossa ilmastovaikutukset eivät ole enää ihmisen hallinnassa\nIlman moottoriakin pääsee tasamaalla lujaa – pyörällä tehtiin uusi nopeusennätys\n18.9. 15:39 Logistiikka\nJunavalmistajat odottelevat jo VR:n seuraavaa suurtilausta – 200 miljoonan hankinta tulossa\nNeutriinon massaa on yritetty mitata vuosikymmenten ajan – nyt löytyi uusi maksimiraja\nSadan patentin suomalaismies haastoi amerikkalaisen pankkijätin oikeuteen – ”Ensimmäisessä vastineessa oli yli 10 000 sivua”\nTylsistynyt kala saa pahimman taudin - virikeympäristö parantaa vastustuskykyä\nData-analyysi auttaa sijoitusstrategian valinnassa – ”Vastaavaa palvelua ei ole Suomessa tarjolla”\nOopperasta saa energiaa - Tavoite parantaa Assemblinin kasvua ja kannattavuutta\n18.9. 10:30 Työelämä\nErikoinen titteli - Mitä tekee ekosysteemijohtaja?


Pyhä Gregorios Palamas on kirkon Tradition teologi (opetuspuhe) – Ortodoksi.net\nPyhä Gregorios Palamas on kirkon Tradition teologi (opetuspuhe)\nPyhä Gregorios Palamas (k. 1359) kehitti pyhien isien luovan tradition hengessä lakkaamattoman rukouksen ja askeesin teologiaa. Hän eli todeksi Kirkon askeettisen opetuksen. Pyhä Gregorios eli maailmassa, mutta ei maailmallisesti. Hän oli universaalinen ortodoksiteologi.\n1 Hengellinen elämä on Pyhän Hengen hedelmää\n2 Pyhä Gregorios vaihtoi maallisen filosofian luostarikilvoitukseen\n3 Palamas puolusti Athoksen hesykastimunkkeja\n4 Ortodoksinen psykoterapia merkitsee ihmisen parantumista\n5 Jumalallinen tieto ei perustu filosofiseen pohdiskeluun\n6 Bysanttilainen luostarikilvoitus alkaa nöyryydestä\n7 Himojen valtaama sydän ei kykene rakastamaan Jumalaa ja lähimmäistä\n8 Pyhä Gregorios Palamas on Kirkon Tradition teologi\nHengellinen elämä on Pyhän Hengen hedelmää\nPyhä Gregorios ilmaisee teologiassaan Kirkon universaalisen opetuksen. Hän muistuttaa homilioissaan, että Kirkon pyhät mysteeriot liittyvät Kirkon askeettiseen elämään. Muutoin pyhissä mysteerioissa saatava Jumalan armo ei vaikuta ihmisessä pelastukseksi ja paranemiseksi, vaan merkitsee tuomiota.\nEsipaimen Gregorios vaikutti 1300-luvulla, jolloin bysanttilainen ortodoksisuus kohtasi maallistumisen panteismina ja agnostisismina. Panteismin edustajat uskottelivat, että Jumala on olemuksessaan löydettävissä luonnossa kaikesta. Eli katsoessaan ympäröivää luontoa ihmiset voivat ottaa vastaan tiedon Jumalasta. Agnostikot puolestaan uskottelivat, että ihmisten on mahdotonta oppia tuntemaan Jumalaa. Heidän mielestään toinen on Luoja ja toinen on luotu, eli ihminen on täysin kykenemätön ottamaan vastaan mitään todellista tietoa Jumalasta.\nPyhä Gregorios Palamas kohtasi teologisesti Kirkon totuutta uhanneet harhat. Hän kehitti perusteellisen opetuksen, jossa tehdään selkeä ero Jumalan olemuksen ja energioiden välille. Palamas rakensi opetuksensa pyhien isien traditioon. Kirkon monet isät ovat viitanneet kirjoituksissaan Jumalan olemuksen ja energioiden väliseen eroon.\nPyhä Gregorios Palamas opetti, että kaikki hengellinen elämä on Pyhän Hengen energiaa ja hedelmää. Hän opetti, ettei ihminen voi osallisena Jumalan olemukseen, mutta hän voi oppia tuntemaan ja voi osallistua Jumalan luomattomista energioista.\nPyhä Gregorios vaihtoi maallisen filosofian luostarikilvoitukseen\nPyhä Gregorios Palamas syntyi Konstantinopolissa 1296. Hän kasvoi aristokraattisessa perheessä Bysantin keisari Andronikos II:n (1282-1238) hovissa. Gregorioksen isä oli senaattori ja kuului keisari Andronikoksen lähipiiriin. Palamaksen suku oli lähtöisin Vähästä-Aasiasta.\nKeisari Andronikos suojeli älymystön edustajia. Keisari arvosti tulevan hesykastin isää suuresti, mutta tämä kuoli varhain.\nAndronikos otti suojelukseensa Gregorios-pojan. Tämä pääsi myöhemmin opiskelemaan Konstantinopolin yliopistoon. Siellä hänen opettajanaan toimi muun muassa kuuluisa Aristoteleen filosofian tuntija, Teodoros Metohites (k. 1332). Hän oli bysanttilainen valtiomies, kirjailija, filosofi ja taiteiden suosija. Hän rakennutti uudelleen omilla kustannuksiaan Koran kirkon (1315-1321).\nGregorios Palamas opiskeli yliopistossa filosofiaa. Hän menestyi opinnoissaan, ja seitsemäntoista vuoden ikäisenä hän piti hovissa puheen Aristoteleesta keisarille ja oppineille. Keisari Andronikos suunnitteli lahjakkaalle nuorukaiselle uraa hovissa, mutta tätä kiinnosti enemmän askeettinen kirjallisuus ja luostarikilvoitus. Gregorios etsi elämässään hyvää osaa, jota ei oteta pois.\nGregorios vihkiytyi noin kaksikymmentä vuotiaaksi maallisen filosofian opintoihin. Hän päätti kuitenkin vuonna 1316 mennä luostariin. Valintaan vaikutti suuresti hesykasmin (kr. hesykhia, hiljaisuus) innoittama piispa Filadelfian metropoliitta Teoleptos. Hän perehdytti Gregorioksen Jeesuksen rukoukseen. Rukousperinne palautui 1000-luvulle, jolloin pyhittäjä Simeon Uusteologi (k. 1022) opetti tätä kilvoitusmuotoa Studionin luostarissa Konstantinopolissa.\nJeesuksen rukouksessa armon pyytäminen edellyttää kilvoittelijassa sisäistä katumusta ja muuttumista. Rukous liittyy Kirkon sakramentaaliseen elämään ja yhdistyy paastoamiseen, katumukseen, pyhään ehtoolliseen ja lähimmäisen rakastamiseen.\nMonet hesykastit luopuivat yksinäisyydestä palvellakseen lähimmäisiään, ”sillä joka rakastaa Jumalaa, rakastakoon myös veljeään” (1. Joh. 4:21). Bysantin luostarikilvoituksen sosiaalisuus kasvoi hesykastisesta rukousperinteestä. Hesykasti ei etsinyt yksilön pelastusta, vaan yhteisöllistä askeesia. Hesykastien mukaan köyhistä ja unohdetuista huolehtiminen ei ollut pelkästään rahan tai aineellisen hyvän jakamista, vaan samanaikaisesti myötätuntoa lähimmäistä kohtaan ja huolenpitämistä hänestä. Se oli hänen hengellistä eheyttämistään. Mitä enemmän ihmiset sitoutuivat yksilön itsekkyyteen, sitä vaikeampi oli kehittää yhteiskunnassa oikeudenmukaisia ihmissuhteita.\nPyhä Gregorios Palamas oli vakuuttunut, että kristittyjen tulee rukoilla lakkaamatta. Hänelle Jeesuksen rukous merkitsi Jumalan muistamista. Gregorios näki lakkaamattoman rukouksen ihmisen dynaamisena tietoisuutena Jumalan persoonallisesta läsnäolosta. Rukouksen voima kohottaa ihmisen maasta taivaaseen ja tuo hänet Jumalan eteen. Kyse ei ole vain tunteesta. Jumalan kunnian luomaton valkeus valtaa ihmisen. Tämä valkeus säteilee Pyhästä Kolminaisuudesta.\nLuomatonta valkeutta ei nähdä aisteilla, koska se ylittää ihmisen aistit ja ymmärryksen. Siitä huolimatta sekä sielu että ruumis osallistuvat Jumalan luomattoman valkeuden näkemiseen. Ihminen voi kehittyä Jumalan kuvana hengelliseksi persoonaksi. Se on ihmisen luonnollinen tila. Pyhä Gregorios korostaa Jumalan luomattomien energioiden näkemistä Jumalan tuntemisena. Kun ihmismieli puhdistuu ja kirkastuu, se osallistuu todellisesta Jumalan näkemisestä ja tuntemisesta.\nPyhän Gregorioksen luostarikutsumukseen vaikutti lisäksi, että hänellä oli lapsuudesta lähtien läheiset hengelliset suhteet Konstantinopolin munkkeihin. Gregorioksen isä Konstantinos otti kuolinvuoteellaan vastaan munkiksi vihkimyksen.\nSaavuttuaan Athokselle Gregorios eli kolme vuotta Nikodemos-nimisen hesykastin hengellisessä ohjauksessa. Hän kilvoitteli sen jälkeen Suuressa Lavrassa ja myöhemmin erakkomajassa Glossiassa. Vuonna 1325 hän jätti Athos-vuoren mennäkseen Jerusalemiin, mutta turkkilaiset merirosvot keskeyttivät hänen matkansa. Hänen täytyi jäädä Tessalonikiin.\nGregorios muodosti ystävineen Tessalonikiin hesykastiryhmän, jota johti pyhän Gregorios Siinalaisen oppilas Isidoros. Gregorios Palamas vihittiin pappismunkiksi Tessalonikissa 1326. Vihkimyksen jälkeen hän vetäytyi pienen kilvoittelijajoukon kanssa erakkomajaan Veroiaan.\nGregorios vietti viisi päivää viikosta yksinäisyydessä, ja viikonloppuisin hän eli erakkomajalla ja toimitti eukaristian. Hän opetti, ettei hesykasmi kuulu pelkästään munkeille, vaan kaikille ortodoksikristityille.\nPalamas puolusti Athoksen hesykastimunkkeja\nSerbien hyökättyä Veroiaan Gregorios palasi vuonna 1331 takaisin Athokselle ja jatkoi samanlaista kilvoituselämää kuin Veroiassa. Kolme vuotta myöhemmin hän aloitti kirjallisen tuotantonsa. Palamaksen ankara askeettisuus herätti vastarinta Esfigmenoun luostarin veljestössä, johon lukeutui siihen aikaan yli 200 munkkia. Gregorios siirtyi Athoksella erakoksi pyhän Savvan skiittaan.\nPyhän Gregorioksen elämässä alkoi noihin aikoihin Kirkon hesykastisen tradition kannalta merkittävä vaihe: ortodoksisen uskon ja opin puolustaminen. Syynä siihen oli Italiasta Konstantinopoliin muuttanut kreikkalaissyntyinen Barlaam Kalabrialainen, joka herätti ortodoksiuskovissa hämmennystä.\nBarlaam oli kreikankielinen, mutta ajattelutavaltaan latinalainen. Barlaam saavutti mainetta tiedemiehenä ja filosofina. Hän vieraili Athosvuorella ja tutustui hesykasmiin. Barlaam piti uskoa pelkästään järjellisenä asiana. Siksi hän aloitti teologisen sodan hesykasteja vastaan. Hän ivasi munkkien askeettista työskentelyä ja heidän rukousmenetelmäänsä ja opetuksiaan hesykastien kokemasta luomattomasta valkeudesta. Hän nimitteli hesykastimunkkeja miehiksi, joiden sielu on navan seutuvilla.\nPyhä Gregorios Palamas määrättiin vuonna 1335 tai 1336 Esfigmenoun luostarin johtajaksi. Hän ei kuitenkaan viipynyt kauan luostarissa, vaan palasi takaisin Pyhän Savvan erakkomajaan. Suuren Lavran ympäristössä eli noihin aikoihin useita hesykastisen rukousperinteen vaalijoita.\nPyhä Gregorios Palamas ryhtyi puolustamaan Athoksen hesykastimunkkeja heidän pyynnöstään ja omasta sisäisestä pakostaaan. Hän matkusti vuonna 1338 Tessalonikiin ja viipyi siellä kolme vuotta. Hän keskusteli useita kertoja Barlaam Kalabrialaisen kanssa. Keskustelun pohjalta syntyi pyhän Gregorioksen teos Triadit pyhien hesykastien puolustukseksi. Se oli idän ortodoksisen luostarihengellisyyden ensimmäinen teologinen synteesi.\nPyhä Gregorios puolustaa ensimmäisessä Triadissa hesykasteja ja toisessa Triadissa hän käy läpi Barlaam Kalabrialaisen teologiset erheet. Pyhä Gregorios korostaa, että kristillinen mystiikka on elävä osa Jumalan pelastussuunnitelmaa. Pyhyys on olemukseltaan profeetallista ja jokainen kristitty on kutsuttu julistamaan Jumalan pyhää salaisuutta, ei vain sanoin, vaan koko elämällään.\nPalamaksen skolastiset vastustajat todistelivat, että kukaan ei voi nähdä Jumalaa ja Jumalaan päädytään kuvien, luotujen, yleisten käsitteiden ja filosofian kautta. Skolastikkojen päätyminen Jumalan salaisuuksiin heille ominaisen yhtenäisen metodologian kautta pakottaa heidät hyväksymään staattisen jumalallisen todellisuuden ja ikuisuuden. He eivät voi tehdä erotusta luodun ja luomattoman välillä, ja näin he kieltävät liikkeen Jumalassa. Palamaksen mukaan mitään staattista ei ole sen enempää itse jumaluudessa kuin luoduissakaan.\nOrtodoksinen psykoterapia merkitsee ihmisen parantumista\nIhminen yhdistyy Jumalan kanssa, kun hän tulee siinä määrin kuin se on ihmiselle mahdollista, osalliseksi vastaavanlaisista hyveistä jotka Jumalalla on, ja kun hän elää rukousyhteydessä Jumalaan. Käytännön kilvoituksella hän puhdistaa tekonsa, jumalallisella tiedolla älynsä ja rukouksella mietiskelynsä. Niin hän päätyy sydämen ja mielen täydelliseen, todelliseen ja pysyvään puhtauteen.\nKirkon opetuksen mukaan ortodoksinen psykoterapia merkitsee sielun tervehtymistä ja parantumista. Ortodoksisen psykoterapia eroaa ratkaisevasti maallisesta psykoterapiasta. Kirkon opetuksen mukaan ihmissielu ei ole yksinkertaisesti voima, Jumalan kuvana se liittyy läheisesti ruumiiseen. Käsite psykoterapia ei rajoitu siis pelkästään sieluun, vaan sisältää myös ruumiin, koska sielun ja ruumiin välillä on todellinen yhteys. Patristisessa teologiassa viitataan ihmisen kirkastumiseen, valistumiseen ja jatkuvaan Jumalan näkemiseen. Ihmisen täydellistyminen on päättymätöntä eli ihminen ottaa alati vastaan Jumalalta parantumista.\nSielun sairaus ei tarkoita psykologisia ristiriitoja, vaan sielun pimenemistä. Sielun parantuminen ei merkitse psykologista tasapainoa, vaan mielen kirkastumista. Ortodoksisen terapeuttisessa perinteessä syntiä ei ymmärretä pelkästään rikkomuksena tai kapinana, vaan sairautena. Kirkon terapeuttisen metodin päämääränä ei ole ainoastaan saattaa ihmisiä moraaliseen ja sosiaalisen tasapainoon, vaan uudistaa heidän suhteensa Jumalaan ja lähimmäisiin. Se tapahtuu sielun haavojen parantamisessa ja himojen hoitamisessa.\nJumala sallii ihmiselle ruumiillisia sairauksia heidän hengelliseksi pelastumiseksi. Pyhä Johannes Siinailainen mainitsee, että on sairauksia, jotka puhdistavat ihmisen synnistä ja sairauksia ja tekevät mielen nöyräksi.\nHengellisesti terve ihminen sitoutuu Jumalan Rakkauteen. Hänet kastetaan nöyryyteen. Hän ei taistele tullakseen nöyräksi. Hän kypsyy hengellisesti askeesissa. Hän on nöyrä. Nöyryys on hänen luonnollinen tilansa.\nPyhän Gregorios Palamas opettaa, että todellinen elämä on Kirkon pyhien isien mukaan sielussa vaikuttava jumalallinen valkeus, joka syntyy ihmisessä Jumalan tahdon mukaisesta murheesta. Hengellinen murhe varjelee kilvoittelijaa. Hän vaalii elämässään tarkasti autuaallisen köyhyyden henkeä ja pysyy siinä. Jumalan mielen mukainen murhe saa sielussa aikaan mielenmuutoksen, joka koituu sielun pelastukseksi (2. Kor. 7:10).\nIhmissielun kuolema on sen sijaan maailman murheen täyttämä katala pimeys. Sielun pimeys alkaa rikkomuksista. Maailman murhe syntyy kaikista himoista ja himot voimistavat sitä. Sielu muodostuu monen energian kokonaisuudesta. Kun jokin sielun voimista alkaa levittää pahuutta, koko sielu saastuu. Mutta jos kilvoittelija tuntee sydämensä epäpuhtauden eikä ylpisty kohtuullisesta puhdistumisestaan, silloin hän tämän puhtauden turvin näkee entistä selvemmin muiden sielunvoimiensa epäpuhtauden ja löytää kullekin sielunvoimalle sopivan lääkkeen.\nJumalallinen tieto ei perustu filosofiseen pohdiskeluun\nPyhä Gregorios toimi Tessalonikin arkkipiispana vuosina 1347-1359. Hän oli ortodoksisen tradition teologi ja loi elävää teologiaa. Traditio merkitsee hänelle liikettä ja Jumalan Rakkauden tapahtumaa. Kirkollisen tradition vastaan ottaminen perustuu Jumalan historiassa ilmenevän rakkauden hyväksymiseen ja eteenpäin siirtämiseen.\nJumalallinen tieto ei perustu filosofiseen pohdiskeluun, vaan Jumalan ihmiselle Pyhässä Hengessä antamaan välittömään jumalalliseen kokemukseen. Kokemus suodaan niille, joilla on puhdas sydän ja mieli. Teologia edellyttää ihmisen osallistumista uskon salaisuudesta. Jumalan tunteminen on elämää, toimintaa ja kokemusta. Jumalan kokemisessa ja osallistumisessa Hänen elämäänsä teologia ylittää intellektuaaliset ja rationaaliset lait. Palamas opettaa, että ainoa arvokas tieto on hengellinen eli pelastava tieto. Ainoastaan Pyhän Hengen antama opetus voi taata uskovalle erheettömän tiedon.\nSisäistynyt usko johtaa kilvoittelijan hyveiden täyttämään elämään ja hengelliseen täydellistymiseen (teosis). Jumaloituminen on kilvoittelijalle Jumalan luomattoman valkeuden näkemistä. Hyveet ovat Jumalan energiaa, jotka Hän asettaa ihmissydämeen. Hyve käsittää uskon, toivon ja rakkauden, kilvoittelijan sisäisen tarkkailun ja rukouksen harjoittamisen.\nOrtodoksinen traditio ei tarkoita hedelmätöntä takertumista Kirkon entisten aikojen ulkoisiin muotoihin, tottumuksiin ja toimintatapoihin. Vapahtaja opetti: Minä olen totuus (Joh. 13:1). Hän ei opettanut: minä olen tottumus.\nPatristisessa perinteessä korostetaan Kirkon karismaattisen teologian parantavaa luonnetta. Siksi hengellisessä elämässä on keskeisestä vanhus eli hengellinen ohjaaja, sielujen ja ruumiiden parantaja, sakramentaalinen elämä ja koko luonnon oikeaan arvoon saattaminen. On kyse ihmisen osallisuudesta Jumalan kirkkauteen ja kunniaan.\nPyhyys merkitsee ortodoksisen teologian mukaan ihmisen olemassaolon ylentämistä, sen kirkastamista, katoamattomaksi tekemistä ja kirkastamista. Sitä ei kuvata ortodoksisessa teologiassa moralistisin, vaan ontologisin luokituksin. Palveleminen ja rakkaus tekevät konkreettisesti näkyväksi itse jumalallisten asioiden elävän kokemisen.\nSynti on ihmisen luonnoton tila. Synti provosoi ihmisessä pelkoa, levottomuutta ja itsekkyyttä. Himot ohjaavat ihmistä luonnottomiin ajatuksiin ja tekoihin. Ihmisen suhde Jumalaan ja lähimmäisiin muuttuu itsekkääksi. Synti kuolettaa ihmisen suhteen toisiin ihmisiin. Ihminen palvelee itseään ja toteuttaa maallisia tarpeitaan, mutta ei kykene synnin tilassa kehittämään itseään hengellisesti.\nKristuksen lihaksituleminen uudisti ihmisluonnon alkuperäisen kauneuden. Palamaksen teologiassa Kristuksen inhimillinen luonto on ihmiselle Jumalan elämästä osallistumisen objekti, kosketuskohta Jumalan elämään. Ihmisen persoonallinen ja välitön Jumalan tunteminen on mahdollista tässä elämässä kirkkoyhteisön sakramentaalisessa elämässä.\nRukouksen puhtaus yhdistyy rukoilijan sydämen ja mielen puhtauteen. Kun ihmismieltä hallitsevat himot, ihminen ei voi lähestyä Jumalaa eikä ottaa vastaan Hänen Rakkauttaan. Kun himo tulee ihmissielussa raskaaksi, se synnyttää synnin, mutta kun synti on täytetty, synnyttää se kuoleman.\nHimot ovat enemmän kuin yksittäisiä synnintekoja. Ne muodostavat ihmisessä vääristyneen sisäisen tilan. Himot saastuttavat ja tyrannisoivat ihmissielun. Jokainen synti toistaa Aadamin synnin. Ihminen käy jokaisessa synnissä läpi langenneen sielun pimentymisen ja kuoleman.\nOrtodoksisen kirkon koko Traditio sisältää voimallisen opetuksen sielun parantumisesta ja saattamisesta takaisin elämään, mikä tarkoittaa kuolemista synnille. Kirkon pyhät mysteeriot ja askeettinen elämä tukevat ihmisen hengellistä parantumista.\nJumalallinen suru eli katumus karkottaa ihmisestä aistillisen nautinnon. Aistillisen nautinnon tuhoutuminen tarkoittaa sielun ylösnousemusta. Kilvoittelija saavuttaa erottautumisen pahasta yksinäisyyden ja hiljaisuuden harjoittamisessa.\nBysanttilainen luostarikilvoitus alkaa nöyryydestä\nBysanttilainen luostarikilvoitus alkoi nöyryydestä ja luopumisesta. Luostariin pyrkivä luopui aineellisesta omistamisesta ja sosiaalisista suhteistaan maailmaan, mutta se ei tarkoittanut, että hän olisi vihannut näkyvää maailmaa. Ortodoksinen munkki tai nunna luopui omistamisen raskaista himoista pyrkimyksenään puhdistaa ja kirkastaa mielensä. Häntä kutsuttiin hoitamaan Kristuksessa sielunsa sairaudet ja ottamaan niiden sijaan vastaan epäitsekäs rakkaus.\nPyhä Gregorios Palamas meni kilvoittelemaan Pyhälle Vuorelle kirkastaakseen sielunsa pimeyden. Hän ei omistanut mitään, vaan antautui Jumalan Rakkaudelle. Palatessaan takaisin maailmaan hän kohtasi maailman moninaiset ristiriidat: harhaopit, kansalaissodan ja aikansa sosiaalisen kiihkon esitaistelijat. Hänet kutsuttiin palvelemaan Tessalonikin piispana (1347-1359).\nPyhällä Vuorella vietetyt kilvoitteluvuodet olivat pyhän Gregorioksen käytännöllisen kilvoittelun ja kristillisen elämän harjaantumisen vuodet. Kaikki sosiaalinen hyvä on lähtöisin Jumalasta. Epäoikeudenmukaisuus, viha ja lähimmäisen sortaminen kasvaa langenneen ihmisen valhemaailmasta. Kirkon palamistisen sosiaalisen vastuuntunnon opetus nousee Kirkon yhteisestä eukaristiasta, jossa ihmisiä kehotetaan puhdistamaan tunteensa kaikesta saatanan esiin nostamasta saastasta.\nHimojen valtaama sydän ei kykene rakastamaan Jumalaa ja lähimmäistä\nIhminen hylkää Kirkon hengen mukaisessa katumuksessa Jumalan vastaisen väärän tiedon ja elämän. Pyhien isien mukaan ihminen kasvaa katumuksessa hengelliseen elämään. Ihmisen luopuminen pahasta tarkoittaa radikaalia muutosta suhteessa maailmaan ja maailmalliseen elämään.\nKirkon hengen mukainen selkeä tietoisuus omasta langenneesta tilasta aloittaa ihmisen kilvoituksen kohti Jumalan kaltaisuutta ja Hänen kanssaan yhdistymistä. Elävästä uskosta syntyy nöyryys; nöyryydestä kasvaa rakkaus Jumalaan ja lähimmäisiin, ja rakkauden avulla ihmiset edistyvät hengellisessä tiedossa.\nHimot edustavat ihmisluonnon alhaisinta tasoa. Himojen kreikankielinen nimitys pathe samoin kuin sitä vastaava latinakielinen sana passiones osoittaa, että himot saattavat ihmisen orjuuden eli hengellisen passiivisuuden tilaan. Himot kukistavat ihmisen tahdon, niin ettei vapaa tahto enää hallitse himoja.\nKristus kiinnitti monin tavoin huomiota ihmisen sisäiseen maailmaan: ”juuri ihmisen sisältä, sydämestä, lähtevät pahat ajatukset, ja niiden mukana siveettömyys, varkaudet, murhat, aviorikokset, ahneus, häijyys, vilppi, irstaus, pahansuopuus, herjaus, ylpeys ja uhmamieli. Kaikki tämä paha tulee ihmisen sisältä ja saastuttaa hänet” (Mark. 7:21-23).\nPyhä Gregorios Palamas on Kirkon Tradition teologi\nPyhä Gregorios Palamas tulkitsi Kirkon teologina Kirkon hengellistä kokemusta. Hän taisteli aikansa eettisten ongelmien kanssa. Bysantissa 1300-luku oli kriittistä, ristiriitaista ja levotonta aikaa. Mutta se oli myös hengellisen uudistumisen aikaa.\nAikamme patristinen teologia yhdistyy olennaisesti pyhän Gregorios Palamaksen viitoittamaan hesykastiseen pyhän hiljaisuuden teologiaan. Palamakselle sydän on ajatusten aitta ja ajattelukyvyn kannalta keskeisin ruumiinosa. Siellä sijaitsevat mieli ja kaikki sielun ajatukset. Pyhässä vaikenemiskilvoituksessa edistyneet astuvat täydellisesti omaan sisimpäänsä. Pyhä Gregorios kehottaa kilvoittelijoita panemaan tarkkaavainen mieli sekä sielun että ruumiin vartijaksi, sillä se auttaa kilvoittelijaa vapautumaan sielun ja ruumiin himoista.\nMetropoliitta Hieroteos Vlahoksen mukaan pyhän Gregorioksen opetukset Jumalan tuntemisesta säilyttävät Kirkon todellisen opetuksen. Ne perustuvat Kirkon raamatullis-patristiseen Traditioon, joka on ainoa tie Jumalan todelliseen tuntemiseen.\nMaailma on merkityksellinen ainoastaan Jumalan läsnäolon ja terapian mysteeriona. Se kuolee ilman Jumalan hoitavaa läsnäoloa. Kirkon kutsumus langenneessa maailmassa on todistaa Jumalasta ja Hänen Valtakunnastaan.\nRoomalaiskatolinen kirkon teologit ovat suhtautuneet perinteisesti kielteisesti pyhään Gregorios Palamakseen ja pitäneet häntä ”päähereetikkona”. Palamaksen teologian vastustamisesta kehittyi lännessä jopa oma metodologiansa. Läntiset teologit väittivät, että Gregorios Palamas tulkitsi väärin kappadokialaisisiä ja Maksimos Tunnustajaa ja vääristi Pseudo-Dionysioksen hengessä ortodoksisen teologian. Läntisten teologien syytöksissä kiteytyy idän ja lännen väittely Jumalan olemuksesta ja energioista.\nMyös eräät 1900-luvun kreikkalaiset teologit, kuten esimerkiksi Panagiotes Trembelas ja Savvas Agourides hyökkäsivät palamismia ja hesykasmia vastaan. Trembelas käytti läntisiä argumentteja hyökätessään Palamaksen mystiikkaa vastaan.\nMaallistunut laitoskirkko kieltää, että maailma on Jumalan ilmestymisen, hoitavan läsnäolon ja voiman välikappale. Maallistunut ihminen näkee langenneen maailman itsessään merkityksellisenä.\nMaallistuminen on erilainen harhaoppi kuin patristisen kauden harhaopit. Patristisen ajan harhaopit syntyivät, kun kristillinen kirkko joutui vastatusten hellenismin kanssa, nykyajan maallistuminen johtuu kristillisen kirkon sisäisestä luopumuksesta ja uskon romahduksesta.\nPyhä Gregorios Palamas on ajankohtainen opettaja. Kirkon Teologia on hänelle pyhää kokemusta ja elämää. Pyhä Gregorios on Kirkon Tradition teologi. Hän loi elävää teologiaa. Hänelle perinne on liikettä, ei paikalleen pysähtymistä. Kirkon Traditio on Jumalan Rakkauden tapahtuma. Sen siirtämistä eteenpäin ei voi ymmärtää ilman Jumalan Rakkautta. Tradition vastaan ottaminen jää puolestaan ilman merkitystä, jos siihen ei liity ihmisen rakkaus sen luovuttajaa ja luovutettavaa perintöä kohtaan. Siksi Jumalan ja ihmisen kohtaaminen merkitsee kohtaamista rakkaudessa.\nPyhän Gregorios Palamaksen teologia on ortodoksisen kirkon kokemuksellista teologiaa. Hän on Jumalan luomattoman Valkeuden teologi. Hengellinen täydellistyminen merkitsee ihmisen sydämen puhdistumista, mielen kirkastumista ja jumaloitumista.\nOrtodoksinen usko ei toteudu ilman Kristuksessa tapahtuvaa eheytymistä ja parantumista. Ihmiselämän päämäärä on hengellinen parantuminen, mikä tekee ortodoksisesta teologiasta terapeuttisen tieteenalan. Ortodoksista teologiaa ei ole ilman sielun puhdistumista ja parantumista. Kaikki hengellinen elämä on Pyhän Hengen energioiden hedelmää.\nFlorovsky, Georges, 1959-1960\tSaint Gregory Palamas and the Tradition of the Fathers. – The Greek Orthodox Theological Review. Vol. V, No. 2. Brookline.\n1999, Pyhä Gregorios Palamas – hengellisen uudistumisen opettaja. – Ortodoksinen Kulttuuri. 5:1999. Joensuu.\n2000, Bysanttilaisessa teologiassa jatkui patristinen perintö. – Bysanttilainen itä paaviuden nousu. – Erga 1999. Joensuun yliopiston teologian vuosikirja. Ortodoksisen teologian julkaisuja. N:o 27. Toimittanut Jarmo Hakkarainen. Joensuu.\n2004, Bysantin hengellisen kehittymisen teologiaa. – Ortodoksinen Kulttuuri 6:2004. Joensuu.\n1997, St. Gregory Palamas as a Hagiorite. Translated by Esther Williams. Levadia.\nPapademetriou, George C., 2004, Introduction to St. Gregory Palamas. Brookline.\n1993. Pyhää vaikenemista harjoittavien puolustus. – Filokalia IV osa. Kokoelma pyhien kilvoittelijaisien kirjoituksia. Koonneet pyhät Makarios Notaras ja Nikodeemos Athosvuorelainen. Vanhasta kreikasta suomentanut nunna Kristoduli (Lampi). Pieksämäki.\n1993. Kolme lyhyttä lukua rukouksesta ja sydämen puhtaudesta. – Filokalia IV osa. Kokoelma pyhien kilvoittelijaisien kirjoituksia. Koonneet pyhät Makarios Notaras ja Nikodeemos Athosvuorelainen. Vanhasta kreikasta suomentanut nunna Kristoduli (Lampi). Pieksämäki.\n1995, Saint Gregory Palamas: Treatise on the Spiritual Life. Translation, Introduction and Notes by Daniel M. Togich. Minneapolis.\nSissonen, Raimo, 2010, Idän kirkkoisiä. Heidän elämästään, ajattelustaan ja kirjoituksistaan. Käsikirjoitus.\nStaninloae, Dumitru, 2003, Orthodox Spirituality. A Practical Guide for the Faithful and a Definitive Manual for the Scholar. Translated from the original Romanian by Archmandrite Jerome (Newville) and Otilia Kloos. St. Tkhon’s Seminary Press. South Canaan.\nNoudettu kohteesta https://www.ortodoksi.net/index.php?title=Pyhä_Gregorios_Palamas_on_kirkon_Tradition_teologi_(opetuspuhe)&oldid=32593\nSivua on viimeksi muutettu 28. heinäkuuta 2011 kello 21.26.


Muisto muuntuu ja voi joskus jopa hävitä - Tiede,taidehistoria ja luonto - Vuodatus.net\nOlet 12-vuotias. Hiekka polttaa varpaita, ja korvissa kuuluu laineiden liplatusta. Olet Portugalissa kesälomalla. Yhtäkkiä rauhallisen tunnelman rikkoo viiltävä huuto. Kaukana rannasta ajelehtii lapsi kumiveneessä. Isäsi juoksee veteen ja ui nopeasti veneen luo. Hän saa siitä kiinni ja vetää lapsen turvallisesti rantaan. Kaikki taputtavat, eikä teidän tarvitse loppuloman aikana enää maksaa mitään pikkukaupungin ravintoloissa. Vaikka muistat lomasi tällaisena, ainakin puolet meni väärin. Muistisi on jatkuvassa muutoksessa: muistoja katoaa, ne vääristyvät, ja niihin voi liittyä asioita, joita ei ole koskaan tapahtunut. Nykyisin pystytään myös geenitekniikalla jäljittelemään aivojen toimintaa ja poistamaan epämieluisia muistoja.\nMuistot tallentuvat osina\nKun palautat mieleesi rantalomamuiston, valtaosa aivoista joutuu töihin. Laineiden liplatuksen kaiku on tallentunut kuuloalueelle, kumiveneen kuva näköalueelle, ja ilo isän onnistumisesta löytyy tunnealueelta. Muiston osat on ripoteltu eri puolille aivoja, ja siksi muistosta on erittäin vaikea päästä kokonaan eroon. Varastoa, johon lomamuisto aivoissa tallentuu, kutsutaan säilömuistiksi. Siinä missä työmuistissa asiat säilyvät vain noin 30 sekuntia, säilömuisti voi varastoida niitä koko elämän ajan. Kokeissa on havaittu, että säilömuisti tallentaa muistot hermoverkostoihin. Verkosto muodostuu silloin, kun jotain koetaan ensimmäisen kerran, ja se muuntuu, kun tietoa karttuu lisää. Olet esimerkiksi kuullut, että kaupunki, jossa vietitte Portugalissa lomaa, oli nimeltään Estoril. Kaupungin kuva on tallentunut verkostona näköalueelle, mutta tieto siitä, että kaupunki sijaitsee Portugalissa, piilee ohimolohkojen verkostoissa korvien yläpuolella. Verkostoja yhdistää kolmas verkosto. Jos Estoril mainitaan myöhemmin, kaikki kolme verkostoa aktivoituvat, jolloin näet mielessäsi, miltä kaupunki näyttää, ja muistat sen sijaitsevan Portugalissa. Jos myöhemmin saat selville, että kaupungissa on noin 26 000 asukasta, aivoissa muodostuu taas uusi verkosto, joka verkottuu laajempaan aivoissa olevaan Estoril-järjestelmään.\nYksi geeni tallentaa muistot\nKun aivoihin tallentuu uusi muisto, niihin on aina synnyttävä myös uusia yhteyksiä hermojen välille eli uusi verkosto. Hermoyhteyksien muodostumiseen kuluu muutama päivä, ja vasta sen jälkeen muisto on painunut pysyvästi säilömuistiin. Yhdysvalloissa Massachusettsin teknisessä korkeakoulussa on pystytty osoittamaan muuntogeenisen hiiren avulla, että muistin rakentumiseen vaikuttaa erityisesti yksi tietty geeni. Yingxi Lin tutkijatovereineen havaitsi, että hiiren aivojen soluissa aktivoitui niin sanottu Npas4-geeni aina, kun se oppi jotain uutta. Tutkijaryhmä päätti selvittää, mitä tapahtuu, jos Npas4-geeniä estetään toimimasta. Se kartoitti hiirien muistia testillä, jossa tietty ääni varoittaa eläintä pian tulevasta sähköiskusta. Ääni antoi hiirille aikaa valmistautua epämiellyttävään tunteeseen. Kun geeni ei toiminut, hiiret eivät oppineet yhdistämään ääntä sähköiskuun eivätkä osanneet valmistautua siihen. Kun geeni aktivoitiin, hiiret alkoivat taas reagoida ääneen. Lin kollegoineen uskoo vahvasti, että Npas4-geeni säätelee verkostojen rakentumista ja että sillä on siksi ratkaiseva osa muistojen muodostumisessa. Geeni toimii erityisesti syvällä aivoissa sijaitsevan aivoturson soluissa. Aiemmin jopa oletettiin, että muistot tallentuvat juuri aivotursoon, mutta nykyisin arvellaan, että aivoturso toimii pikemminkin eräänlaisena solmukohtana, joka auttaa kokoamaan muiston osat esimerkiksi näkö- ja kuuloalueilta. Kun on tutkittu ihmisiä, joilla aivoturso on vaurioitunut, on saatu selville, että aivoturso on myös erittäin tärkeä uusien muistojen muodostumiselle ja niiden siirtymiselle työmuistista säilömuistiin.\nMuistoihin ei kannata luottaa\nSäilömuisti on aineellista, koska se sijaitsee aivojen konkreettisissa hermoverkostoissa. Työmuisti ei jätä pysyviä jälkiä. Se koostuu hermoimpulsseista, ja sen kestoa mitataan siksi sekunneissa.\nKun ihminen kuulee uuden asian, kuten sen, että Estorilsijaitsee Portugalissa, työmuisti pitää ajatuksesta kiinni toistamalla sitä kerta toisensa jälkeen. Toistoa jatkuu 30 sekuntia, minkä jälkeen impulssit hiipuvat. Jos aivot eivät toistoaikana ala siirtää muistoa säilömuistiin, se katoaa. Työmuisti varmistaa, että emme unohda lauseen alkua ennen kuin olemme päässeet sen loppuun. Kun koko lause on luettu, sen kohtalo aivoissa riippuu siitä, tallentuuko se säilömuistiin. Kun muisto siirtyy työmuistista säilömuistiin, siitä tulee pysyvä eikä sitä enää voida noin vain poistaa. Vaikka unohtaisit, minä vuonna olit Portugalissa, vuosiluku piilee yhä aivojesi kätköissä. Et vain pysty löytämään sitä sieltä. Se saattaa myös yllättäen palautua mieleesi myöhemmin, vaikka et tietäisi enää ajattelevasi asiaa aktiivisesti.\nMuisti on epävakaa\nMuistot ovat kestäviä, mutta ne eivät ole muuttumattomia. Itse asiassa yksi muistin tärkeimpiä ominaisuuksia on se, että muistot ovat epävakaita ja muokattavissa. Jos satut juomaan lasillisen etikkaa, on järkevää, että maku iskostuu muistiisi. Jos taas kulautat vahingossa kurkkuusi hapanta maitoa, muisto kannattaa unohtaa nopeasti. Seuraavan kerran, kun juot tuoretta maitoa, aivot ikään kuin korvaavat epämiellyttävän muiston kokkareisesta maidosta miellyttävällä, josta tulee vahvempi muisto. Kuin muistot korvautuvat uudemmilla, mieleen muotoutuu myös vääriä muistoja kuvitelluista tai muilta kuulluista kokemuksista. Alexandra Bright-Paul brittiläisestä Bristolin yliopistosta on yksi monista, jotka ovat osoittaneet, että elokuvamuistot riippuvat pitkälti siitä, mitä muut kertovat filmistä. Bright-Paul näytti vuonna 2012 kahdelle lapsiryhmälle eri versiot elokuvasta. Lapset uskoivat nähneensä saman filmin, ja jälkeenpäin he keskustelivat siitä parittain toisen ryhmän lapsen kanssa. Kun toinen keskustelijoista kertoi kohtauksista ja yksityiskohdista, jotka vain hän oli nähnyt, toinen muodosti niistä itselleen eräänlaisen väärän muiston. Myöhemmin koehenkilöt eivät enää kyenneet erottamaan näkemäänsä siitä, mistä heille oli ainoastaan kerrottu.Samalla tavalla lomamuistot voivat vääristyä. Kumivene ei ehkä ajelehtinutkaan niin kaukana rannasta eikä isä uinutkaan niin nopeasti kuin muistat. Aivot ovat vain automaattisesti liittäneet isäsi värittyneen kertomuksen olemassaolevaan Estoril-muiston järjestelmään.\nIkävä muisto vaihtui mukavaan\nMassachusettsin teknisen korkeakoulun tutkimusryhmä käytti 2014 tekemässään kokeessa hyväksi sitä, että muistoverkostot muokkautuvat koko ajan. Aivotutkija Susumu Tonegawa kollegoineen opetti muutamalle koirashiirelle, että tietyissä häkeissä ne saivat jalkoihinsa sähköiskuja. Muistoon liittyvät hermosolut tehtiin geenitekniikalla valoherkiksi niin, että muisto pystyttiin palauttamaan hiirien mieliin valaisemalla soluja. Muisto painui hiirien mieliin niin vahvana, että ne säpsähtivät pelosta, kun ne laitettiin häkkiin, vaikka ne eivät olisi edes saaneet sähköiskua. Tämän jälkeen hiirien muistia muokattiin vielä niin, että ikävä häkkimuisto yhdistettiin miellyttävään elämykseen. Koiraat saivat paritella naaraiden kanssa samalla, kun tutkijat säännöllisin väliajoin valaisivat muistosolut ja palauttivat ikävän muiston hiirien mieleen. Koska hiirillä oli mukavaa, vanha muisto korvautui vähitellen hyvällä muistolla. Tämän jälkeen valon sytyttäminen ei saanut enää hiiriä säpsähtämään vaan kiihottumaan seksuaalisesti.\nVäärä muisto poistaa ahdistuksen\nYhdysvaltalainen Elizabeth Phelps on tutkinut vuosia traumaperäisestä stressihäiriöstä kärsiviä. Hän uskoo, että potilaita voidaan auttaa korvaamalla pelottavat kokemukset väärillä muistoilla.\nTraumaperäisessä stressihäiriössä muistot järkyttävistä tapahtumista ja niiden herättämistä tunteista ovat tallentuneet eri puolille säilömuistia. Ne ovat kytkeytyneet yhteen niin, ettei potilas voi ajatella tapahtumaa tuntematta pelkoa. Vuonna 2014 Phelps osoitti, että tapahtuman ja tunteen muistot voidaan erottaa, kun ensin palautetaan asia mieleen valvotussa tilanteessa ja heti sen jälkeen tarjotaan terapiaa, jossa luodaan potilaalle turvallinen olo. Kun muisto palautetaan mieleen, se on hetken epävakaa ja altis muuntelulle. Näin pelon tunne voidaan vähitellen häivyttää ja tehdä muistosta vähemmän järkyttävä.Muun muassa korkean verenpaineen hoitoon käytetyn propranololin on havaittu muuttavan muistia normaalia epävakaammaksi. Kanadalainen tutkija Alain Brunet on käyttänyt ominaisuutta hyväksi. Vuonna 2014 Brunet pyysi kokeessa traumaperäisestä stressihäiriöstä kärsiviä potilaita palauttamaan heitä järkyttäneet kokemukset mieleensä, mikä sai heidän kämmenensä hikoamaan ja sykkeensä kiihtymään. Puolet potilaista sai ennen muistelua propranololia ja toinen puoli lumelääkettä. Hoito toistettiin kuusi kertaa viikon välein, minkä jälkeen koe toistettiin ilman lääkitystä. Tulokset olivat hämmästyttäviä. Propranololiryhmällä hoito oli poistanut lähes kaiken ahdistuneisuuden, koska muisto oli korvautunut vähemmän pelottavalla versiolla tapahtumasta.\nLähettänyt: Kate71 - 11.5.2016 klo 21.31


540 m² Albertinkatu 25, 00120 Helsinki Toimistotila vuokrattavana - Oikotie 13783791\nIndustrial - look, upea toimistotila tarjolla Bulevardilla. Rakennus valmistunut vuonna 1961 arkkitehti Niilo Kokon signeeraamien piirustusten mukaan.Kiinteistö on oiva esimerkki urbaanista arkkitehtuurista.Rouhea julkisivu on rakennettu suunnitteluaikakautensa tyylin mukaisesti kuparista, lasista ja punatiilistä. Bulevardi 21:n toimistotalo tarjoaa loistavat puitteet yrityksille, jotka haluavat tiloiltaan rouheaa ilmettä nykyaikaisin mukavuuksin.Bulevardi 21 toimistotalo sijaitsee ihanteellisella paikalla, kun haluat päästä nauttimaan lounaasi vaikkapa Kauppahalliin tai Sinebrychoffin puistoon. Alueella on runsaasti viehättäviä ravintoloita ja kahviloita, kuten esim. maineikas ranskalaishenkinen Cafe EkbergTilat ja kiinteistö remontoidaan täysin. Runsaasti pysäköintipaikkoja, oma pysäköintihalli ylimmistä kerroksista merinäköala


Fonecta.fi on Suomen suosituin hakupalvelu, joka tavoittaa viikoittain yli 650 000 eri kävijää. Fonecta tarjoaa henkilöt ja yritykset yhdestä palvelusta. Palvelun avulla saa haettua henkilöt, yritykset, palvelut ja puhelinnumerot. Fonectan kartat ja reitit ovat erittäin suosittuja tuottaen yli 2 miljoonaa reittihakua kuukaudessa. Fonecta tarjoaa myös maksullisen rekisterinumerohaun.\nTutustu palveluun osoitteessa: www.fonecta.fi\nTyypillinen Fonecta.fi:n kävijä on 51-vuotias nainen. Hakupalvelun suurin ikäluokka on yli 60-vuotiaat. Käyttäjät ovat sukupuoleltaan melko tasan, 52% käyttäjistä on naisia. 44% kävijöistä asuu pienellä paikkakunnalla. 25% kävijöistä on eläkeläisiä ja 24% työntekijöitä. 42% kävijöistä asuu puolisonsa kanssa ja 32% yksin. 34% kuuluu tuloluokkaan 25.-50.000€. 81% käyttää sivustoa vapaa-aikaan ja harrastustoimintaan liittyen. Kävijät suosivat kivijalkaliikkeitä ja ovat kiinnostuneita autoilusta, kodin kunnostuksesta, matkailusta ja tuotteiden kotimaisuudesta.\n2.800.000 sivulatausta / viikko\nYli 650.000 eri kävijää / viikko\nBannerinäkyvyydellä tavoittaa laajan massan. Perusbannerinäkyvyyden lisäksi myös muun muassa räätälöidyt karttaratkaisut ovat olleet tehokkaita. Mobiilimainonta toimii erinomaisesti.\nPankit, vakuutusyhtiöt, autot, lentoyhtiöt, valmismatkat, hotellit, liikenneasemat, terveys- ja hyvinvointi, puhelinoperaattorit, jne.


Yleinen – Sivu 28 – Matsucon\n31.12.2016 15.1.2017 by Hannele TervoNo Comments\nMacchan tahtoo uuden vuoden kunniaksi ilahduttaa joitakin onnekkaita ja arpoa kaksi viikonloppulippua Matsuconiin sekä suklaata! Arvontaan voit osallistua tykkäämällä Matsuconin Facebook-sivusta ja kertomalla kommenteissa, mitä eniten odotat Matsuconilta. Voittaja julkistetaan 15.1. Matsuconin Facebook-sivulla. Ja mikä parasta: jos ennen arvontapäivää Matsuconilla on 500 tykkääjää, arvomme vielä yhden ylimääräisen lipun! Arvontaan voit osallistua Matsuconin facebookin puolella, klik! Päivitys 15.1.2017: Arvonnan voitti Christina Rönkkö. Onnea!...\n30.12.2016 by Marko SaariNo Comments\nMatsuconin kävijöiden ei tarvitse nukkua taivasalla, sillä meillä on tarjolla useita majoitusvaihtoehtoja. Hotellimajoitusta kaipaaville löytyy alennuskoodi Cumulus Ouluun sekä Sokos Hotel Arinaan, jotka molemmat sijaitsevat noin kilometrin päässä tapahtumapaikasta. Lisätietoja ja varausohjeet voit katsoa täältä. Tämän lisäksi järjestämme lattiamajoituksen Pohjankartanon koululla eli aivan tapahtumapaikalla! Lattiamajoitus maksaa 5 euroa ja mukaan tarvitset oman patjan ja muut yöpymisvälineet. Tarjoamme lisäksi aamiaista vain kolmen euron hintaan. Lattiapaikat tulevat myyntiin samalla kuin liputkin. Paikkoja on rajoitettu määrä, joten kannattaa olla nopea! Valokuvan on ottanut taidekuja- ja kunniavierasvastaavamme Edelyne! ...\n28.12.2016 28.12.2016 by Marko SaariNo Comments\nJoulun välipäivinä on aikaa syventyä käsitöiden tekoon. Sen innoittamana kutsumme kaikkia luovia ihmisiä osallistumaan Matsuconin taidekujalle! Tahdomme nähdä taidekujallamme monenlaista taidetta: olipa bravuurisi sitten sarjakuvat, korut tai printit, ilmoittaudu rohkeasti! Ohjeet taidekujahakua varten löytyvät täältä. Muista liittää yhteystietojen mukaan myös portfolio. Haku päättyy 31.1.2017 kello 23.59. Maskottimme on taiteillut taidekuja- ja kunniavierasvastaavamme Edelyne!...


Trukkiyhtiö uskoo perus-it:nsä Fujitsulle - Digitoday - Ilta-Sanomat\nJulkaistu: 31.10.2006 9:26\nSuomalainen trukkiyhtiö Rocla siirtää perustietotekniikan palvelunsa Fujitsu Servicesin vastuulle. Sopimus kattaa myös sovellusympäristön kehittämiseen ja suunnitteluun liittyvän yhteistyön.\nSopimus Sohva- ja Patja-palveluista solmittiin torstaina, minkä myötä neljä it-alan ammattilaista siirtyy Roclasta Fujitsun palvelukseen. Fujitsun Patja-palvelu kattaa Roclan 320 työasemaa sekä noin 40 palvelimen ja lähiverkon valvonta- ja hallintapalvelut. Roclan sovellusympäristön kehitys ja suunnittelu toteutetaan jatkossa Fujitsun Sohva-kumppanuusmallin mukaan. Kumppanuuden tavoitteena on tehostaa ja kehittää Roclan operatiivisia sovelluksia ja niihin liittyviä palveluja siten, että ne tukevat parhaalla mahdollisella tavalla yrityksen liiketoimintaa.\nSamlink asettuu Sohvalle\nSäästöpankki- ja paikallisosuuspankkiasiakkailleen ohjelmistotyötä tekevä Samlink on päättänyt ulkoistaa Fujitsulle asiakkuuden hallinnan SAP-ratkaisuun liittyvät sovelluspalvelut. Lue lisää ›\nMacGregor hakee Sohvalta joustoa tietotekniikkaan\nMerikuljetuksissa tarvittavia teknisiä ja huoltoratkaisuja suunnitteleva ja toimittava MacGregor on allekirjoittanut aiesopimuksen tietohallintopalvelujensa ulkoistamisesta Fujitsu Service Oy:lle Sohva-toimintamallin mukaisesti. Lue lisää ›\nRocla visualisoi trukin ostajalle\nModultek toimittaa myyntikonfiguraattorin Roclan asiakkuudenhallintaprosessia tehostamaan. Roclan trukit koostuvat lukuisista optioista ja ominaisuuksista, joista asiakkaat valitsevat tarpeisiinsa sopivat vaihtoehdot. Lue lisää ›


Pieniä timantteja: Kivaa tiedossa\nLämmöllä, Virpi P. klo 21.17 Aiheena: Lomalla, Uutta\nElisa 13.4.2010 21.22\nOnpa ihana reissu tulossa! Valitettavasti pakkausvinkkejä ei kannata täältä ottaa vastaan ;) Itse olen niin huono pakkaaja, että ei taida toista löytyä. Pakkaan ensin kaiken mitä suunnittelin, ja sitten alan lisäilemään kampetta ja lopuksi sitä on aina liikaa!\nMutta ison kameran minä ottaisin, toisaalta pienelläkin varmaan hyviä kuvia saa.\nSooloilija 13.4.2010 21.46\nIhanaa! Täälläkin on hirveä matkakuume! Milano on ihana ja upea, mutta siitä on NIIN kauan kun olen siellä käynyt.\nKevyellä vaatevarastolla liikenteeseen eli päälle ne vaatteet, joita lähes joka päivä pitää, ja sitten vaan vähän jotain muuta laukkuun. Mutta en ole paras antamaan ohjeita, olen epälooginen pakkaaja, ja aina unohdan jotain ;D\nmeri 13.4.2010 22.35\nTuo matkapuvustosi noissa kuvissa on oikein sopiva Milanon kevääseen. Yhdet mukavat kengät ehkä kannattaa ottaa lisäksi.\nTuo sininen käy hyvin sekä yökkäriksi että lounaalle Armandon kanssa, ja eka päivänä sillä voi pyyhkiä pölyt hotellihuoneesta. Toinen vasemmalta on tosi käytännöllinen kylpyhuoneen mattona, kaakelilattiat on joskus kylmät aamulla. Mustasta saat kätevästi pyykkinarut jos tarttee pestä pikkareita kesken matkan.\nMinusta aika käytännöllinen kokonaisuus, tuokin tyhjä tila tuossa punaisessa mahan kohdalla, odottamassa matkan aikana kasvavaa pizza- & pastamahaa. Näppärää!\nE 14.4.2010 9.15\nVoih! Kateus iskee vaikka luvassa on ulkomaanmatka itselläkin. Tukholma ei nyt kuitenkaan ole aivan sama kuin Milano. No ehkä joskus vielä Italiaankin.. Vinkkejä pakkaamiseen en osaa minäkään antaa, kun jo Jyväskylään matkatessa pakkaan mukaan kaiken mahdollisen ja mahdottoman. Kannattaa kuitenkin pitää mielessä se, että Milano on varmasti aikamoinen shoppailukaupunki, joten osta ennemmin uutta sieltä ja lähden matkaan vanhoissa. Hyvät kengät jalkaan, että jaksaa kävellä paljon.\narleena 14.4.2010 11.07\nSähkönsininen asu näyttää sopivalta, sitä on helppo muunnella legginsien yläosaksi on helppo vaihdella tilanteen mukaan - onko aamu, päivä tai ilta. :)\nIloisia hetkiä matkalaukun pakkaamiseen ja tietysti määränpää on huikea, kaikkea löytyy muotia, taidetta, historiaa ja yleensä vain kultturellia kaupunkimaisemaa. Ruokaa ei voi unohtaa, se on loistavaa.\nVirpi P. 14.4.2010 12.08\nElisa, liikaa minullakin ennemmin on mukana kuin liian vähän. Mutta aina on ollut kaikki tarpeellinen:)\nKamera on painava käsilaukussa ja kameralaukku taas...saa nähdä.\nSooloilija, vinkki on hyvä, jos tietää, millainen sää on. Minä levittelen aina sängyille vaatteita ja mietin toimivia asukokonaisuuksia, teen listoja ja stressaan hirveästi. Sitten laukku painaa liikaa ja täytyy karsia.\nMeri, heh, ei olisi uskonut, että Pradalla on kaikki tuo osattu ottaa huomioon vaatelookia suunniteltaessa:D Monikäyttöisyys, se on päivän sana!\nMissy E, tuli maksamaan vain 450 per naama, samaan aikaan kuin tekin, mutta ke-ma. Katsottiin aluksi lyhyempiä, mutta tulivat yllättäen kalliimmaksi. Monessa paikassa viisi yötä sai halvemmalla kuin kaksi! Lennoissa ihan sama juttu.\nShoppailut ovat aina miehen kanssa kulkiessa jääneet vähiin. En silti aio nyt ahnehtia liikaa kirkkoja ja museoitakaan.\nArleena, sitä historiaa odotan eniten ja taidetta. Kun en ole vielä käynyt Roomassakaan, eikä nytkään sattunut sinne sopivaa menoa. Ja ruoka on tietysti yksi houkutin!\nHeljä 14.4.2010 16.23\nIhanaa! Opiskelin työn puolesta Milanon lähellä kuukauden verran kauan, kauan sitten - on jäänyt mieleen ihanana paikkana.\nTuo 15 kiloa on tosi hankala, mutta käsimatkatavarat kai sitten saa olla 10? Onneksi keväthepenet hieman kevyempiä kuin talvipalttoot.\nAnonyymi 14.4.2010 17.45\nOi, keväinen matka Milanoon, ja vielä noin edullisesti. Aika ihanan kuuloista tiedossa. Muistan Milanosta vain rautatieaseman ja hyvän kahvin siellä.\nSiellähän on niitä muotikauppoja, sieltä vaan matkavaatetus..\nVirpi P. 14.4.2010 18.35\nHeljä, luulen myös, että seutu viehättää, Eija Wagerin kirjoja kun olen lukenut.\nEikka, meillähän jäi silloin käymättä Milanossa, ja ehkä se onkin oman reissunsa arvoinen, iso kaupunki. Saa nähdä, mitä sieltä löytyy.\nHanna 15.4.2010 11.45\nOi kuinka mukavaa - teillä on varmaan ihana virkistäytymisreissu edessä :)\nmaaretta 15.4.2010 17.49\nOnpa mukavaa että saat itsesi repäistyä välillä sieltä omenapuusi suojista mulle maille vierahille! Hyviä pakkausvinkkejä löydät viimeisestä Mondo-lehdestä.Muista kunnon , mukavat kengät, jalat on aina hellinä tuollaisilla naisten reisuuilla, ainakin minulla!\nMatkapuvustosta en osaa muuta sanoa kun aina ihailen niitä ihmisiä, joilla on selkeät, kauniit , rypistymättömät, tyylikkäät matka-asut - lisäksi kaikki sopivat yhteen ja mahtuvat pieneen tilaan! Minä ahdistun aina valntatilnteessa ja sitä enmmän ahdistus kasvaa, mitä useampia erilaisia asuja mukaan pitää mahtua. Usein ratkaisen tuon paisuvan probleeman ottamalla mukaan minimimäärän tavaroita. viime reisuullakin oli vain mukana sellainen laukku (10 Kg) joka mahtui koneen sisätiloihin. Ja siihen piti mahtua vielä käsilaukkukin, koska Ryanairin matkustamaoon saa nykyisin olla vain yksi laukku mukana. Muista jos tuon htiön koneilla lennät että sääntö koksee myös lameralaukkuja, nekin on sullottava siihen toiseen kassiin! Sen vuoksi itselläni oli mukana vain pokkari. Kaupungilla on muutenkin hankala kuljettaa isoa kameraa mukana!\nJospa matkat saavat minut rönsyilemään, me ollaan seuraavana menossa miehen kanssa Riikaan, sillä täältä alkavat Air Balticin suorat lennot sinne toukokuussa.\nVirpi P. 15.4.2010 20.48\nHanna, uutta virikettä tulee epäilemättä paljon, ja sitä tarvitaan!\nMaaretta, en muistaakseni käynyt viime vuonna missään ulkomailla, niin että jo on aikakin. On sentään kerran vuodessa ollut tapana lähteä johonkin.\nMukavat kengät on aina, nytkin kävin eilen ostamassa beessit Kuoma-kengät, ihanan kevyet ja paksupohjaiset. Niin muodin mekkaan kuin ollaankin menossa;)\nKiitos noista Rynärin säännöistä, niistä en olisi tiennytkään. Mietin kyllä itsekin, että kevyt ja pieni kamera olisi riittävä käsilaukkuun.\nmaaretta 15.4.2010 21.24\nLue tarkkaan Ryanairin präntit. Me ei tulostettu lippuja vaan pelkkä matkaselvitys niinkuin aiemminkin ja jouduttiin maksamaan lähtiessä 30 euroa per nenä eli yhteensä 120 euroa. Vähän kärvisteltiin ja harmiteltiin. Se sääntö oli uutta. Samoin Frankfurtin päässä virkailija kulki vielä koneeseen jonotettaessa punnitsemassa käsitavaroita, yhdellä henkilöllä sai olla vain yksi laukku ja max paino se 10 kg. Siihen oli mahdutettava myös mahdolliset lentokenttäostokset, käsilaukut ja kamerat!\nVirpi P. 16.4.2010 18.45\nNyt vasta tajusin: matkustit pelkillä käsimatkatavaroilla eli ansaitset kyllä papukaijamerkin jo siitäkin. Kaikki alle 10 kiloa! Tullessa ei ole ihmekään, jos on enemmän, mutta se siis maksaa. Hyvä tietää, kiitos!\nRita 17.4.2010 19.11\nVoi kuinka ihanaa, keväinen matka Milanoon! Iloitsen kanssasi.\nTuula 17.4.2010 19.46\nNo voi hitsi. Taidan hiippailla teille ja piiloutua sun matkalaukkuun ennen kuin lähdette... ainiin mut se 15 kilon raja ei sitten ihan riittäis ^^. Tosi kivaa sulla tulossa!\nMerituuli 18.4.2010 10.14\nMilano on meikäläiseltä vielä kokematta, toivottavasti ei kauan. Valitsemasi kuvat sieltä ovat huikeita!\nMinä aina pakkaan sen mukaan että ostan kuitenkin uusia vaatteita paikan päältä ja hyödynnän myös ne. Vuosien aikana on muksujen kamojen mukana ollessa oppinut aika niukaksi pakkaajaksi. Varsinkin kun niitä tuliaisia haluaa tuoda mahdollisimman paljon kotiin, viinejä myöten...Bremenistä palattiin farkkucitikalla - sisällä 3,5 kuukauden koko perheen tavarat vauvanrattaita myöden + 52 pulloa viiniä :D.\nMe lähdemme muuten kesällä Pariisiin, kun koko perhe (4 henkeä) lentää ja hotellimajoittuu viideksi päiväksi tonnilla. Ei paha. Helsingistä alkaa lentää joku halpis toukokuusta.\nRita 18.4.2010 12.35\nWau! Olen iloinen puolestasi, pääset hienoon kaupunkiin käymään.\nVirpi P. 18.4.2010 19.37\nRita, kiitos, toivottavasti tummat pilvet taivaalla ehtivät haihtua siihen mennessä, kun pitäisi lähteä:)\nTuuluska, nyt ei matkalaukkuihin mahdu enää jäniksiäkään, niin tiukaksi on mennyt. Ehkä saan sullottua sinne kuitenkin edes soveliaat kamppeet.\nMerituuli, olettepa löytäneet edullisen matkan Pariisiin! Siitä tulee varmasti ihana reissu. Olen käynyt siellä kolmesti, mutta se oli nuorena.\nMinä en osta juuri muuta kuin keittiötuliaisia ja kosmetiikkaa ulkomailta.Korkeintaan käsilaukun, mutta vaatteita viimeksi Lontoosta 90-luvulla.


Punkkirokotteet Pikkujätti-asemilta | Pikkujätti\nPikkujätti / Ajankohtaista / Punkkirokotteet Pikkujätti-asemilta\nJulkaistu 1.3.2020 26.5.2020\nRokote antaa suojaa punkkien eli puutiaisten levittämää puutiaisaivotulehdusta (tick-borne encephalitis, TBE) vastaan. Tautia on kutsuttu myös puutiaisaivokuumeeksi.\nTBE eli puutiaisaivotulehdusrokotukseen voit varata ajan internetajanvarauksen kautta tai soittamalla ajanvarausnumeroomme.\nPuutiaisaivotulehdusrokotteen hinta on 62 €/kpl/sis. pistospalkkion\nRokotamme halutessanne koko perheen. Varaa jokaiselle oma aika rokotushoitajalta. Jos et löydä sopivaa rokotusaikaa internetajanvarauksesta (erikoisalat ja palvelut:rokotushoitaja) tai sinulla on rokotuksesta jotain kysyttävää ota yhteyttä neuvontapalvelu ja ajanvarausnumeroomme 010 380 8000.\nLue lisää punkkirokotteesta.\nKuva: Muista punkkirokotteet


Sidosryhmät | Sponda\nSpondalla on useita sidosryhmiä, joiden kanssa toimimme aktiivisesti. Pyrimme vastaamaan eri sidosryhmien odotuksiin Spondan arvoja ja toimintatapoja noudattaen. Sidosryhmätyöskentelymme ohjenuoria ovat luotettavuus ja rehellisyys: toimimme läpinäkyvästi lakeja ja määräyksiä noudattaen.\nHenkilöstö – Sitoutunut, ammattitaitoinen, tyytyväinen ja motivoitunut henkilöstö on keskeinen voimavaramme. Pyrimme tarjoamaan spondalaisille hyvät työ- ja kouluttautumismahdollisuudet sekä avoimen keskusteluilmapiirin. Henkilöstön työhyvinvointi ja -tyytyväisyys sekä tasa-arvoinen kohtelu ovat meille ensiarvoisen tärkeitä.\nAsiakkaat – Asiakkaamme toimivat pääkaupunkiseudun lisäksi Tampereen ja Oulun seuduilla ja edustavat lukuisia eri toimialoja, kuten kaupan alaa, julkista sektoria sekä pankki- ja sijoitussektoria. Pyrimme luomaan edellytykset pitkille asiakassuhteille ja tarjoamaan asiakkaidemme tarpeisiin toimivia, muuntojoustavia ja energiatehokkaita tiloja. Kehitämme asiakaspalvelutapojamme sekä toimistokonsepteja ja -palveluitamme. Lisäksi opastamme asiakkaitamme ympäristöä ja energiaa säästävään toimintaan.\nSijoittajat ja omistajat – Yhtiönä Sponda pyrkii olemaan vakavarainen yritys, joka on sijoittajille hyvä ja tuottoisa sijoituskohde. Tavoitteenamme on jakaa sijoittajille luotettavaa, tasapuolista, johdonmukaista ja ajantasaista tietoa päätöksenteon tueksi. Tehokkaalla riskienhallinnalla pyrimme tunnistamaan riskit, jotta voimme reagoida niihin.\nRahoittajat – Tehokkailla rahoitusriskien hallintatoimenpiteillä haluamme olla luotettava ja pitkäaikainen kumppani rahoittajille, joita ovat pääasiassa pohjoismaiset pankit, suurimpina Danske Bank A/S, Nordea Pankki Suomi Oyj, OP Yrityspankki Oyj, Skandinaviska Enskilda Banken AB (publ), Swedbank AB (publ) sekä saksalainen Helaba.\nAlihankkijat – Edellytämme hankinta- ja laatuprosesseissamme toimivuutta, läpinäkyvyyttä, vastuullisuutta ja ympäristöasioiden huomioimista. Seuraamme ja ohjaamme alihankkijoiden työtä ja laatua. Pyrimme alihankkijasopimuksissamme pitkäaikaisiin ja luottamuksellisiin kumppanuuksiin.\nMedia – Mediasuhteiden perustana meillä toimii aktiivisuus, avoimuus ja ajankohtaisuus. Mediasuhteita hoidetaan aktiivisella tiedottamisella ja yhteydenpidolla toimittajiin. Kehitämme jatkuvasti tapojamme viestiä.\nYhteiskunta ja viranomaiset – Yritys- ja ympäristövastuullisella toiminnalla pyrimme olemaan vastuullinen yhteiskunnallinen toimija niin työllistäjänä kuin kaupunkien kehittäjänä. Työskentelemme jatkuvasti toimitilojen energiatehokkuuden edistämiseksi. Seuraamme aktiivisesti lainsäädännön kehittymistä ja pyrimme tuomaan esille omia näkökantojamme yhteistyössä viranomaisten kanssa.\nJärjestöt – Toimimme aktiivisesti eri järjestöissä, kuten RAKLIssa, EPRAssa, FIBSissä sekä Suomen Green Building Councilissa. Venäjällä kuulumme Association for European Businesses -kiinteistöfoorumiin. Yhteistyössä eri järjestöjen kanssa kehitämme omaa alaamme.\nMuut sidosryhmät – Muita tärkeitä sidosryhmiä meille ovat oppilaitokset sekä eri tutkimus- ja kehitysorganisaatiot. Tarjoamme opintomahdollisuuksia alan opiskelijoille, minkä lisäksi teemme yhteishankkeita alan oppilaitosten kanssa.\nOdotukset Spondaa kohtaan\nPysyvä työpaikka ja vakaa toimeentulo\nTiedonsaanti yhtiötä koskevista asioista\nMahdollisuus työssä kehittymiseen\nHyvien työmahdollisuuksien tarjoaminen\nHyvät mahdollisuudet kouluttautumiseen\nTehokas sisäinen viestintä ja avoin keskusteluilmapiiri\nKehityskeskustelut ja työtyytyväisyystutkimukset\nHenkilöstön tasa-arvoinen kohtelu\nLaadukkaat, energiatehokkaat toimitilat\nMuuttuviin tilatarpeisiin ja työntekotapoihin vastaaminen\nToimivien, muuntojoustavien ja energiatehokkaiden tilojen tarjoaminen\nToimistokonseptien ja -palveluiden kehittäminen\nParempien kauppapaikkojen kehittäminen\nAsiakaspalvelukanavien ja palvelujen kehittäminen\nSäännöllinen yhteydenpito asiakkaiden kanssa\nEdellytysten luominen pitkille asiakassuhteille\nMyynnin ja asiakashoidon prosessien kehittäminen\nAsiakkaiden opastaminen ympäristöä ja energiaa säästävään toimintaan\nSijoittajat ja omistajat\nVastuullinen ja läpinäkyvä toiminta\nLuotettava tieto yhtiöstä\nLuotettava ja läpinäkyvä taloudellinen raportointi\nRiskien tunnistaminen ja niihin reagointi\nTaloudellisten tavoitteiden saavuttaminen\nTehokkaat rahoitusriskien hallintatoimenpiteet\nHyvän ja vastuullisen velallisen maineen säilyttäminen\nAlihankkijoiden tasapuolinen kohtelu\nToimivat hankinta- ja laatuprosessit\nAlihankkijoiden työn ja laadun seuranta sekä ohjaus\nAktiivinen, avoin ja nopea viestintä\nAjankohtainen, luotettava ja avoin viestintä\nViestintäkanavien kehittäminen ja laajentaminen\nYhteiskunta ja viranomaiset\nLakisääteisten ja muiden viranomais-vaatimusten noudattaminen\nLainsäädäntötyön seuraaminen ja omien näkökantojen esille tuominen\nOsallistuminen kaupunkien kehittämiseen\nToimitilojen energiatehokkuuden edistäminen\nOsallistuminen alan järjestöjen toimintaan\nAktiivinen toiminta eri järjestöissä\nOman alan kehittäminen yhteistyössä alan järjestöjen kanssa\nMuut sidosryhmät, kuten oppi laitokset sekä eri tutkimus- ja kehitysorganisaatiot\nHarjoittelupaikkojen ja opinnäyte-työmahdollisuuksien tarjoaminen\nToimialan tutkimus- ja kehitys-toimintaan osallistuminen\nOpintomahdollisuuksien tarjoaminen alan opiskelijoille\nYhteiset hankkeet alan oppilaitosten kanssa